text:
सुपरस्टार खेसारीलाल यादव की केंद्रीय भूमिका में निर्मित होने जा रही भोजपुरी फिल्म खेसारी 786 मुहूर्त 100 साल पुरानी गांवदेवी मंदिर पर किया गया है। मिली जानकारी के अनुसार नीलाभ तिवारी फिल्म्स के बैनर तले बनने वाली इस फिल्म के मुहूर्त पर खेसारी लाल यादव, काजल राघवानी, अवधेश मिश्रा सहित निर्देशक देव पांडेय, पराग पाटिल, असलम शेख, फिल्म मेकर अरविंद आनंद, अभिनेता समर्थ चतुर्वेदी, देव सिंह, रोहित सिंह मटरू, सुनील पांडेय, विक्की सिंह, अभिनेत्री माया यादव, प्रिया शर्मा, रीतू पांडेय दिव्या शर्मा, बाल कलाकार बेबी आस्था तिवारी, कला निर्देशक अंजनी तिवारी, लेखक मनोज कुशवाहा, कैमरामैन आर आर प्रिंस, फाईट मास्टर दिलीप यादव, वर्ल्डवाइड रिकार्ड्स भोजपुरी म्यूजिक कम्पनी के ओनर रत्नाकर कुमार, सिंगर आलम राज, विशिष्ट अतिथि अनीता तिवारी आदि मौजूद होकर फिल्म की सफलता की कामना करते हुए हार्दिक बधाई दिये।
ये भी पढ़ें: भोजपुरी फिल्म नागदेव की भव्यता होगी अद्भुत
इसी बैनर से सुपरस्टार खेसारीलाल यादव स्टारर भोजपुरी फिल्म नागदेव का निर्माण किया जा रहा है, जिसकी शूटिंग अंतिम चरण में है। फिल्म के निर्माता नीलाभ तिवारी, रमेश सिंह, राम करन गौड़ हैं। प्रस्तुतकर्ता खेसारी एंटरटेनमेंट एवं यश एन्ड राज एंटरटेनमेंट हैं। निर्देशक देव पांडेय हैं। कैमरामैन आर आर प्रिंस, संगीतकार मधुकर आनंद, गीतकार प्यारेलाल यादव कविजी, आजाद सिंह, श्याम देहाती हैं। मारधाड़ दिलीप यादव, कला अंजनी तिवारी, नृत्य कानू मुखर्जी व रिक्की गुप्ता हैं। संकलन गुरजंट सिंह।
ये भी पढ़ें: देशभर में रिलीज होगी खेसारीलाल यादव अभिनीत भोजपुरी फिल्म डमरू
फिल्म खेसारी 786 के मुख्य कलाकार
मुख्य कलाकार खेसारीलाल यादव, काजल राघवानी, अवधेश मिश्रा, देव सिंह, प्रिया शर्मा, संजय महानंद, समर्थ चतुर्वेदी, अनूप अरोरा, माया यादव, रीतू पांडेय, रोहित सिंह मटरू, जे नीलम, विक्की सिंह, दिव्या शर्मा, वर्षा शर्मा, सुनील पांडेय आदि हैं।
Khesarilal Yadav’s upcoming Bhojpuri movie Khesari 786’s Muhurta


c: text/html

text:
सिनेमा भोजपुरी के महाअभिनेता विनय आनंद आजु काल्हु अपना फिलिम ‘मंगल फेरा’ के शूटिंग खातिर नेपाल में डेरा डलले बाड़न. एह फिल्म के निर्माण करत बाड़ी गायत्री राठौड़ आ निर्देशक हउवें श्रीधर शेट्टी.
अपना एगो दोसर फिलिम ‘लक्ष्मण रेखा’ के शूटिंग पूरा होखते विनय आनन्द ‘मंगल फेरा’ के शूटिंग खातिर सीधे नेपाल चल गइलें. भोजपुरी के एह हॉरर फिल्म खातिर स्पेशल इफेक्ट के अलावा एगो अउरी नया तकनीक भोजपुरी में पहिला बेर इस्तेमाल होखत बा. कहानी दर्शन राठौड़ के लिखल, पटकथा पियुष शाह आ श्रीधर शेट्टी के, संवाद मोहम्मद रफी खान के लिखल, संगीत राकेश त्रिवेदी के रचल, आ कैमरे में क़ैद करे के काम श्रीनिवास करत बाड़े.
(शशिकांत सिंह रंजन सिन्हा के रपट)

robotstxt: allowed

filter: keep


text:
उत्तर प्रदेश के खबर
(शुक, 18 नवंबर)
- भट्टा-पारसौल बलात्कार कांड में 30 जने के नामजद करे के आदेश दिहलसि नोएडा के एगो अदालत.
- केंद्रीय कोयला मंत्री श्रीप्रकाश जायसवाल कहले बाड़न कि कांग्रेसी नेता लोगन पर दर्ज मुकदमा वापिस लिहल जाव ना त पार्टी आंदोलन करी.
- भाजपा के आरोप बा कि आपन आपन घोटाला लुकावे खातिर कांग्रेस आ बसपा में साँठगाँठ हो गइल बा.
- मायावती पर दलितन के अनदेखी करे के आरोप लगवलन इंडियन जस्टिस पार्टी के अध्यक्ष उदितराज. कहलन कि मायावती के एकर खामियाजा भरे के पड़ी.
- लखनऊ में पुलिस बियफे रात तीन गो तस्करन के एक लाख रुपिया के जाली नोट का साथे गिरफ्तार कर लिहलसि.


text:
सननन गोली चले चले बम गनवा हो
सुनि के करेजा धड़के ला परनवा हो
पाक नाहीं पाकी कइलस
देश साथ घात कइलस
चोरी चोरी बॉडर लंघलस
घुसपैठी हमला कइलस
डोंगराई क्षेत्र रहल बारिश क महीनवा हो
सनसन...
अब्दुल हमीद जइसन देश क पहरेदार रहलन
तन मन दिल से ऊ त भारतमां क लाल रहलन
छाती में गोली लागत तब्बौ मोर्चा नाहीं छोड़लन
हाथ हथगोला से ही पैटनटैंक उड़ाइ देहलन
देशवा के शान खातिर देलेन आपन जनवा हो
सननन....
जय हो बहादुर अब्दुल तोहसे देशवा निहाल भइल
तोहरे जनम लेहला से माटी गाजीपुर क तरि गइल
अमर हउअ सबके दिल में बस देहियां शहीद भइल
तोहरे बहादुरी क गाथा, हर भारतीय हरदम गाइल
नाम तोहार रही अमर जब तक रही ई देशवा हो
सननन.. ....
-देवेंद्र दत्त मिश्र


text:
भेली
भेली, गूर, या गुड़ (अंगरेजी: Jaggery) मुख्य रूप से ऊख के रस से, आ अन्य रूप में तरकुल के रस या खजूर से बनावल जाए वाला एक ठो ठोस, मीठ पदार्थ हवे। आमतौर पर ई ठोस गोली या पिंडी के रूप में बनावल जाला, एही के ठोस के बजाय कुछ गाढ़ तरल रूप के भोजपुरी क्षेत्र में गूर या राब कहल जाला।
भेली के पिंडी के आकार भी अलग अलग क्षेत्र में अलग अलग होला आ एक ठो भेली 20 ग्राम से ले के पाव भर (250 ग्राम) ले के हो सकेला। पच्छिमी उत्तर प्रदेश में, जहाँ एकरा के गुड़ कहल जाला, अउरी बड़ा आकर के ढोंक भी बनावल जाला। रंग में ई सुनहरी-भूरा रंग से ले के लगभग करिया रंग ले के हो सकेला।
मुख्य रूप से ई एशियाई महादीप आ अफिरका में बनावल जाला। सभसे ढेर प्रचलन उत्तर प्रदेश आ बिहार के इलाका में बाटे आ ई उत्तर प्रदेश में एक ठो बहुत ब्यापक उद्योग हवे जेकरा से लोकल स्तर पर लोग जुड़ल बाटे।


text:
भोजपुरी भाषा अपना लिखला से बेसी अपना सिनेमा आ अपना गीतन का चलते मशहूर हिय. एकरा साफगोई के नाजायज फायदा उठावत एकरा से भरपूर कमाई करे का फेर में एकरा साथे बहुते अन्यायो होखत बा.
रउरा अगर अपना भाषा, अपना संस्कृति, अपना गाँव जवार से मोह बा त खुल के आपन बात कहे के आदत बनाईं. एहीजा खाली एकतरफे प्रलाप ना होखे के चाहीं, आम दर्शक, आम श्रोता के रायो सामने आवे के चाहीं.
एह मकसद से अँजोरिया परिवार अपने सभ के गोहार लगावत बा कि जवने भोजपुरी फिलिम देखीं. जवने भोजपुरी गीत कहीं सुनीं, पढ़ीं त ओकरा बारे में आपन राय एहिजा जरूर दीं. लोग के बताईं कि का नीमन लागल का बाउर. काहे कि जबले एगो जोरदार आवाज ना उठी तबले एह बहिरन के कान में सुनाई ना.
बस एके गो ध्यान राखब कि कवनो आदमी के निजी जिंदगी पर कीचड़ मत उछालल जाव. ओकरा काम के, ओकरा रचना के, ओकरा फिलिम, संगीत, किरदार के बारे में राय दिहल जाव.
आशा बा कि आप सभे चलत चलत दू गो लाइन जरूर लिखत जाएब भोजपुरी सिनेमा आ संगीत का बारे में. भोजपुरी साहित्य क बारे में अँजोरिया पर टिप्पणी दीं.
राउर,
संपादक, अजोरिया वेब समूह


text:
भोजपुरी टीवी चैनल महुआ टीवी के कलाकार खोज अभियान के दू गो चरण पूरा हो गइल. पहली अप्रेल के लखनऊ में आ तीसरी अप्रेल के गोरखपुर में कलाकारन के हुजूम उमड़ पड़ल आडिशन देबे खातिर. आडिशन देबे खातिर लोग भीतर जाँय आ जब बहरी निकलें त केहू के चेहरा पर मुसुकी रहत रहे त केहू के चेहरा रोआइन आ लोराइल आँख. भीतर आडिशन देबे गइल उम्मीदवार जज लोग के प्रभावित करे में कवनो कसर ना छोड़त रहुवे.
महुआ टीवी के प्रोग्रामिंग हेड कमलेश कुंती सिंह के कहना रहे कि महुआ टीवी हमेशा से माटी से जुड़ल कलाकारन के बड़हन मंच देत आइल बा आ ई खोज अभियान ओही के एगो कड़ी बा जवना के शुरुआत “सुर संग्राम” से भइल आ “डांस संग्राम” से अउरी मजगर भइल. वरिष्ठ कार्यकारी निर्मात्री विनीता उपाध्याय बतवली कि एह अभियान से चुनाइल कलाकारन के महुआ के धारावहिकन में आपन कौशल देखावे के मौका दिहल जाई.
यूपी में अगिला आडिशन ६ आ ७ अप्रेल के बनारस में होखे जा रहल बा.
(स्रोत – प्रशान्त-निशान्त)


text:
मीडिया बोल की 25वीं कड़ी में उर्मिलेश, द कारवां के राजनीतिक संपादक हरतोष सिंह बल और आरटीआई कार्यकर्ता अंजलि भारद्वाज के साथ जज बृजगोपाल हरकिशन लोया की मौत के मामले पर चर्चा कर रहे हैं.
ये भी पढ़े....
Categories: भारत, मीडिया बोल, राजनीति, विशेष, वीडियो
Tagged as: CBI, CBI Judge Brijgopal Loya, CBI Special Court, Fake Encounter, Gujrat, Gujrat Police, Indian Express, Ndtv, News, Sohrabuddin, Sohrabuddin Sheikh Encounter, the caravan, the wire hindi, इंडियन एक्सप्रेस, एनडीटीवी, ख़बर, गुजरात, गुजरात पुलिस, जज की मौत, जज बृजगोपाल हरकिशन लोया, द कारवां, द वायर हिंदी, नागपुर, फर्ज़ी एनकाउंटर, समाचार, सीबीआई जज, सीबीआई स्पेशल कोर्ट, सुप्रीम कोर्ट, सोहराबुद्दीन एनकाउंटर, सोहराबुद्दीन शेख़


text:
मर्सिडीज पर आठ फीसदी बाकिर ट्रैक्टर पर साढ़े बारह फीसदी
केन्द्र सरकार के नीतियन के आलोचना करत भाजपा अध्यक्ष नीतिन गडकरी कहले बाड़े कि सरकार सीबीआई के दर देखा के लालू, मुलायम, आ मायावती के मुखौटा बदले वाला नेता बना के रख दिहले बिया. ई लोग डर से सरकार का खिलाफ खड़ा नइखे हो पावत. खेती का बारे में केन्द्र के चिन्ता कतना सतही बा एही से मालूम हो जात बा कि मर्सिडीज खातिर कर्जा पर ललागे वाला ब्याज आठ फीसदी बा बा बाकिर ट्रैक्टर खातिर साढ़े बारह रुपिया सैकड़ा. जय हो!
झारखण्ड मसला भाजपा के गरदन में फँसल काँट हो गइल बा
भाजपा आजु झारखण्ड खातिर आपन मुख्यमंत्री चुने में लागल बिया. आपसी खींचतान अतना बा कि समुझ में नइखे आवत कि केकरा के नेता पद दिहल जाव. उपर से झामुमो के तरह तरह के माँग अलगे परेशान कर के रख दिहले बा. झामुमो के कहनाम बा कि बाकी बाचल ५६ महीना में २८ महीना भाजपा शासन कर लेव फेर बाकी २८ महीना ऊ झामुमो के दे देव. दोसर कहनाम ई बा कि भाजपा कवनो आदिवासीए के नेता चुने.
पिछलगुआ कहाये से बाचे खातिर भाजपा के जन नमन यात्रा
बिहार के मुख्यमंत्री नीतीश कुमार अपना विकास यात्रा पर बाड़े. उप मुख्यमंत्री सुशीलो मोदी आपन विकास यात्रा निकालत रहेलें. अब भाजपा अध्यक्ष डा॰सी॰पी॰ठाकुर एलान कइले बाड़न कि ऊ जन नमन यात्रा पर निकलिहें. भाजपा में अन्दरखाने एह बात पर असंतोष बा कि लोग ओकरा के जदयू के पिछलगुआ माने लागल बा. डा॰ ठाकुर के कोशिश बा कि भाजपा बड़का पार्टी का रुप में उभरो.
यूपी में डेढ़ हजार डाक्टरन के बहाली
काल्हु लखनऊ में डेढ़ हजार नया डाक्टरन के नियुक्ति पत्र थमावल गइल आ बतावल गइल कि १००० नया पद सृजित भइला बा. साथ ही सरकार राज्य में नया नया मेडिकलकालेज खोलहू पर विचार कर रहल बिया. यूपी में बहुते कम मेडिकल कालेज बाड़ी सन. यूपी में २१ गो मेडिकल कालेज बा जबकि महाराष्ट्र में ४१ गो. राज्य में डाक्टरन के बहुते कमी बा आ जे बा ओहमें से आधा लोग अगिला दू साल में रिटायर हो जाये वाला बा.
महिला आरक्षण बिल तेलहंडा में
केन्द्र सरकार बचावे का गरज से कांग्रेस अपना विरोधियन से सौदाबाजी कर के महिला आरक्षण बिल के गतालखाता में डाल दिहलस. अब भविष्य में जब केन्द् में कवनो मजबूत सरकार आई तबे महिला आरक्षण बिल पास हो पाई.सीबीआई के डर देखा के, जाति आधारित जनगणना के माँग मान के केन्द्र सरकार लालू मुलायम आ मायावती जइसन नेतवन के अघोषित रुप से अपना पाला में ले आवे में सफल रहल बिया.
बिल गेट्स अइलें राहुल गाँधी के सहारा देबे
आजु मंगल का दिने अमेठी चहुँपल बिल गेटस कहले बाड़न कि ऊ अमेठी के आईटी हब बनावे में सहायता दिहन. पता ना मायावती से बतियवले बाड़न कि ना भा उनका राज्य के कार्यशैली से परिचित बाड़न कि ना. एह दौरा में बिल गेट्स का साथे राहुलो कई गो गाँवन के दौरा करीहें.
आमदनी से बेसी के संपति का मामिला में जयललिता के राहत ना मिलल
अपना खिलाफ आमदनी से बेसी के संपति राखे के मामिला में जयललिता सुप्रीम कोर्ट में गोहार लगवले रही कि एह जाँच में शामिल अधिकारी एह खातिर सक्षम ना रहन. बाकिर कोर्ट के रुख देख के ओकरा फैसला से पहिले ऊ आपन दरखास्त वापिस ले लिहली आ याचिका खारिज हो गइल.
बेंगलुरु में होखी शशि थरुर आ सुनन्दा के सगाई
खबर उड़ल बा कि २७ जून के बेंगलुरु के फाइव स्टार रिजार्ट गोल्डन पाम्स में पूर्व मंत्री शशि थरुर सुनन्दा पुष्कर का साथे सगाई करीहें. पिछला महीना दुनु जने ओहिजा जा के ठहर चुकल बा लोग आ जगहा बहुत पसन्द आइल रहे ओह लोग के.
काल्हु के उछाल शेयर बाजार से पचल ना
आ आजु बाजार मुनाफा वसूली का नाम पर गिर गइल. आजु सबेरे बाजर जब खुलल तबे गिर के खुलल आ लगातार गिरत चल गइल. अन्त में २०५ अंक का गिरावट का साथ बाजार बन्द भइल.
बीस बीसा क्रिकेट वर्ल्ड कप का सेमी फाइनल में चहुँपल भारत
श्रीलंका के टीम के ७१ अंक से हरा के भारत के टीम बीसबीसा विश्वकप का सेमी फाइनल में चहुँप गइल. बाकिर रउरा चउँकी मत. बात महिला टीम के हो रहल बा जे एह लेवल ले चहुँप गइल बा. धोनी के टीम त दुआ का भरोसे बा कि आजु होखे वाला मैच में श्रीलंका के हरा देव आ आस्ट्रेलिया वेस्ट इंडीज के हरा देब. तब कहीं रन रेट का आधार पर ओकरा सेमी फाइनल में जगह मिल पाई.


text:
– डॉ. रामरक्षा मिश्र विमल
हम छुट्टी ना रहला का कारन गायन के गिनल-चुनल कार्यक्रम दिहींले. एहसे जहाँ गावल असहज लागी, ओहिजा पहिलहीं मना कऽ दिहींले. पहिलहीं जानकारी ले लिहींले कि कवना तरह के प्रोग्राम बा आ के-के आवऽता. ठीक लागल त सँकार लिहलीं, नाहीं त कवनो बहाना कऽ के हाथ जोरि लिहलीं. कुछ दिन पहिले अपना एगो मित्र आ सीनियर भोजपुरी गायक से दुख-सुख बतियावत रहीं. पुछलीं – भइया रउरा अइसन कठिनाई होला कि ना ? उहाँके जवाब से संतोष त मिलल बाकिर मन बहुत दुखियो भइल. कहलीं कि, देखऽ विमल ! हम त साफ-साफ कहि देलीं कि हम जवन गाईंले तवने गाइबि. ऊहे सुनेके होखे त एडवांस रहे दऽ, ना त ले जा. अब भोजपुरी गावल बहुत कठिन हो गइल बा. लोकगीत गाइबि त छठे-छमासे कबो प्रोग्राम मिल जाई आ आज-काल्ह के लइका जवन गावतारे सन ऊ गाइबि त रोजे चानी बा. भाई, अब दोसरका त हमनी से संभव नइखे. एहसे हम अपना श्रोता वर्ग के निर्धारण कऽ लेले बानी. हम अब कवनो चिंता ना करीं. खाए-पीए के पइसा नोकरी से मिल जाला, गायन के खाली सवख खातिर रखले बानी. कुछ सरकारी प्रोग्राम मिल जाला. अब ओहमें केहू ऊ वाला गाना गावे के प्रेसर त नाहिंए दी. बस ठाट से गाईंले. ऊ वाला गाना माने फूहर गाना, जवन तथाकथित सभ्य लोगन खातिर सुनल संभव नइखे भा जवना गीतन के केहू खासकर भोजपुरी जाति अपना बेटी बहिन का साथे नइखे सुनि सकत.
आगे पढ़ीं…


text:
सभ्यता के बिकास के संगे बहुत कुछ होला; कुछ निमन होला तऽ कुछ बाऊर। कुछ अईसने भईल बा ए आधुनिक सभ्यता के बिकास के आपा-धापी में जेवना के केवनो ओर से ठीक ना कहल जा सकेला। ओही कुछ बाऊर चीझन में कचरा बा जेवन का गाँव, का शहर; हर जगह आज कचरा एगो बहुत बड़ परेसानी के कारन हो गईल बा। आज चारू ओर कचरा के ढेर लागल बा औरी सभ केहू एसे परेसान बा।
ई कचरा घर क कूड़ा-कचरा होखे, उद्योग क कचरा होखे भा पलासटिक, रोज-रोज के जिनगी में हर बीतत दिन के संगे एकर रुप बिकराल होखत जात बा। अईसन नईखे कि आज से पहिले कचरा के परेसानी नईखे रहल। रहल; मगर रहन-सहन के बदलाव ए परेसानी के बढा देले बा। औरी अईसन बात नईखे कि ई केवनो एगो क्षेत्र भा देस क परेसानी बा। बाकी सगरी दुनिया एसे परेसान बे।
पंदरह-बीस बरीस पहिले अईसन हाल ना रहे। तब लोग-बाग बाज़ार जाए तऽ संगे झोरा ले के जाए भा दोकानदार कागज के खोखा में सामान देबे। लेकिन पलासटिक कऽ थईली अईला के बाद लोग-बाग झोरा भुला गईलें तऽ दोकानदार कागज के खोखा। मजबूर हो के सरकार के पलासटिक के थईली पर रोक लगावे के परल मगर केवनो बरिआर असर नजर नईखे आवत।
आज हाल ई बा कि सगरी दुनिया पलासटिक के घूरा बनि गईल बा। नदी होखे भा नाला, नारी होखे भा गली सभ जगह पलासटिक नजर आवत बा औरी एकरा कारन जाने केतने परेसानी के सामना करे परत बा लोग-बाग के। सङही जाने केतने रंग बेमारी औरी परयावरन नोकसान अलगा बा। ई सभ कुल्ह मिलि के जाने केवन-केवन परयावरन के नाया-नाया औरी सामाजिक परेसानी के जनम देत बा।
तेज बिकास के भूख औरी बाजार के बढत परभाव से पलासटिक कऽ परियोग बहुत से बढत गईल औरी शहरन के देखा-देखी गाँवो ओही रसता पर निकल पड़ल बाड़न सऽ। समय आ गईल बा कि कुछ कईल जाओ।
प्रभुनाथ उपाध्याय
------------------------------------------------------------------------------
उत्थान - आचार्य महेन्द्र शास्त्री
आज आकाश में भी बथान भइल रे
चान सूरज पर आपन मकान भइले रे।
रोज विज्ञान के ज्ञान बढ़ते गइल,
लोग ऊँचा-से-ऊँचा पर चढ़ते गइल


text:
सिनेमा भोजपुरी के चर्चित अभिनेत्री, मोहक मुस्कान के मल्लिका गुंजन पन्त अनेके फिलिमन में शादी शुदा महिला के किरदार निभा चुकल बाड़ी बाकिर असली जीवन में दुलहिन बने के इंतजार लागल बा गुंजन के. कहेली कि जबहियों कवनो फिलिम के शूटिंग में दुलहिन के ड्रेस पहिरेली त लागेला कहीं सचहुं के शादी त नइखे होकत आ गुंजन असमंजस में पड़ जाली.
एगो सवाल के जवाब में गुंजन बतवली कि कहीं असलीओ शादी में उनुका निर्देशक के ‘एक्शन – कट – ओके’ के इंतजार मत होखे लागो. हालांकि दुलहिन बने के चाहत का बावजूद गुंजन के कहना बा कि अबही पाँच साल ले त शादी नइखे करे के काहे के अतना जल्दी ऊ अपना चहेता दर्शकन के दिल तूड़ल ना चहीहें.
पिछला दिने गुंजन ‘लक्ष्मण रेखा’ के शूटिंग पूरा कइली. एह फिल्म के निर्माता अशोक गुप्ता अउर बृजेश सिंह हउवें आ निर्देशक हउवें मनोज गिरी. फिल्म में गुंजन के नायक बाड़ें विनय आनद.
(अपना न्यूज के रपट)


text:
गाँव के एगो रंगदार आपन भईंसिया सड़के पर बान्हत रहुवे. आवे जाए वाला लोग ओकरा से परेशान रहलन. आखिर पंचइती बइठल आ कहल गइल कि बाबू तू आपन भईंस कहीं अउर बान्हल करऽ आ रहिया पर से खूंटवा हटा ल. रंगदार कहलसि कि पंचन के फैसला सिर माथे बाकिर खूंटवा त ओहिजे रही. वइसने कुछ हाल आजु काल्हु देश का पंचन का साथे हो रहल बा.
कुछ चालाकी से, कुछ सरकारी गोल के बझा सोझा के पंच अइसन राह निकाल लिहलें जवना से तय हो गइल कि अब से पंचे तय कइल करीहें कि के पंच बनी आ एह मामिला में ना त जनता जनार्दन कुछ कहि सकेले ना सरकार. तब के सरकार अपना घोटालन में अइसन अझूराइल रहल कि ऊ पंचन से रार लेइए ना सकत रहुवे. पंच लोग नयका कायदा से अपना लगुआ भगुआ नाते रिश्तेदारन के भरे लगलें. केहू केहू के बेटा त केहू केहु के दामाद. सभे कवनो ना कवनो पंच के रिश्तेदार भा कबो कबो सरकारी गोलो के बझवले राखे खातिर ओकरा से जुड़लो लोग के चुनाए लागल.
एक जमाना से चलल आवत एह सिस्टम से हालात अइसन बनि गइल कि जनता के चुनल सरकार जनता का फायदा खातिर कुछ करे चले त सात गो अड़ंगा ले के पंच तइयार भेंटइहें. हद त तब हो गइल कि एही पंचन में से एगो चौकड़ी सरपंचे का खिलाफ बगावत कर बइठलें. होखल त चाहत रहल कि एह चौकड़ी का खिलाफ अभियोग लगावल जाइत बाकिर चौकड़ी के इशारा पा के, भा जेकरा इशारा पर ऊ चौकड़ी काम कइलसि, ऊ देश के विरोधी गोल सरपंचे का खिलाफ अभियोग लगावत कूद पड़ल मैदान में.
देश के नियम कायदा बनावे वाला लोग अइसन ताना बाना बुनले रहलें कि तीन गो बरियार खंभा पर ओकरा के टिका दिहलें. चउथका खाना खाली देखि के मीडिया ओहिजा आपन कान्ह लगा दिहलसि. अब विधायिका आ न्यायपालिका संगे कदमताल करत मीडिया, खास क के टीवी वाला, अइसन चक्रव्यूह रचलसि कि पता ना कतना अभिमन्यु एहमें घेरा के मरा गइलें. अब बदलल हालात में टीवी मीडिया के जजमानन के खेवा खरचा त निकलही लागल, कई जने मीडिया से निकलि के विधायिका में आ गइलें. कार्यपालिका त हमेशा से तेज तर्रार रहल बा. ऊ हर हालात में अपना कमाए खाए के इन्तजाम खोजिए निकालेला.
बाकिर आजादी का बाद पहिला बेर अइसन सरकार आइल जवना के मुखिया के अपना परिवार के चिन्ता कबो ना रहल. दसियन बरीस मुख्यमंत्री रहला आ चार बरीस से देश के प्रधान मंत्री रहला का बावजूद उनुकर माई, मेहरारु, भाई, भतीजा, परिवार, ससुराल सभे आम आदमी के जिनिगी जीयत बा. दोसरा तरफ देखीं त बिना कवनो धंधा कारोबार कइले नेहरू-गाँधी-लालू-मुलायम परिवारन का लगे खरबों के संपति होखे के बाति कहल जाला. बेटा-बेटी-दामाद देखते देखते अकूत संपति वाला हो गइलें. अगर कवनो एक बात पर अगिला चुनाव में फेरु मोदी सरकार के जितवावे ला होखे त इहे एके गो बाति बहुत बा. बाकिर कांग्रेस समेत सगरी विपक्ष उनुका के घेरे बान्हे में लागल बा. मीडिया आ न्यायपालिका का सहारे फेरु विधायिका पर काबिज होखे के हर जतन हो रहल बा. ई लोग नइखे चाहत कि सरकार न्यायपालिका में क्षेत्रीय संतुलन बनवा सके, अनुसूचित जाति जनजाति के प्रतिनिधित्व दिलवा सके. अगर कॉलेजियम के हर सलाह बिना ना नुकुर कइले मानिए लेबे के बा त न्यायपालिका सीधे अपने बहाल कर लीहल करे, सरकार का लगे प्रस्तावो भेजला के जरुरते का बा.
बतिया पंचे के रही बाकिर खूंटवा रहिए पर रही – बतंगड़-84
गाँव के एगो रंगदार आपन भईंसिया सड़के पर बान्हत रहुवे. आवे जाए वाला लोग ओकरा से परेशान रहलन. आखिर पंचइती बइठल आ कहल गइल कि बाबू तू आपन भईंस कहीं अउर बान्हल करऽ आ रहिया पर से खूंटवा हटा ल. रंगदार कहलसि कि पंचन के फैसला सिर माथे बाकिर खूंटवा त ओहिजे रही. वइसने कुछ हाल आजु काल्हु देश का पंचन का साथे हो रहल बा.


text:
– ओ. पी. सिंह
सबसे पहिले त रउरा सभे के रामनवमी के हार्दिक बधाई आ शुभकामना. बहुते सौभाग्य से अइसन मौका मिलल बा कि अतवार का दिने अपना बतंगड़ में अपना ईष्ट के जनमदिन भेंटाइल बा. समय समय के बाति ह. हिन्दू लोग तनिका सा एकवटल बा त देश के सगरी सेकुलर गोलो आजु अपना के हिन्दू प्रेमी साबित करे में जुटल बा. जेकरा कई पुश्त में हिन्दू नइखन उहो आजु अपना के जनेऊधारी हिन्दू बतलावे में लागल बा. इफ्तार के भोज खाए खिआवे वाला लोगो अब रामनवमी के जुलुस निकाले के बाति करत बा. अलग बाति बा कि संगही संगे कवनो अइसन मौको नइखे छोड़त ई लोग हिन्दुवन के तूड़े बाँटे के. सभका इहे चिन्ता लागल बा कि अगर हिन्दू अइसहीं एकवटत रहि गइलें त देश में ओह लोग के तारनहार ना भेंटाई. मोदी आ यौगी के लोग फुटलो आँखि नइखे देखल चाहत बाकिर मजबूर बा. साँप आ नेवला का तरह लड़ाई करे वाला लोगो अब एक दोसरा का साथे गठबन्हन कइले चलत बा.
एगो गठबन्हन यूपिओ में देखे के मिलल बा जवना में बुआ आ बबुआ आपन बरीसन के बैर भुला के एके साथे हो गइल बा. अलग बाति बा कि एकरा बावजूद राज्यसभा में बुआ के हार देखे के पड़ गइल. असल में हिन्दुत्ववादी भाजपा में अब जवन जुझारुपन देखे के मिले लागल बा तवना के बहुते कमी रहत रहुवे पहिले. हमेशा नैतिकता आ सिद्धान्त के बाति क के औह लोग से जीतल संभव ना हो सके जे आपन युद्ध जीते ला हर तरह के सही गलत हथियार बेझिझक इस्तेमाल करत होखे. एह किलर इंस्टिंक्ट के कमी हमेशा से हिन्दुवन में रहल बा. अब जब ई किलर इंस्टिंक्ट हिन्दुवन में आ गइल बा त सभे भउँचक बा. सामने वाला गलत सही क के जीतत आवत रहल त ऊ लोकतंत्र के खूबसूरती रहत रहल आ जब शठे शाठ्यम समाचरेत के पालन करत ओही तरह के चाल एने से चलाए लागल त ई लोकतंत्र के हत्या कहात बा. ऊ लोग चुनाव जीते ला हिन्दुवन में बाँट बँटवारा करवावे त बढ़िया, केहु अगर हिन्दुवन के एकजुट करे त ऊ गलत. एगो गोहत्यारा मरा जाव त आसमान मूड़ी प उठा लीहल जाई बाकिर अगर 39 गो लोग के महज एह चलते मार दीहल जाव कि ऊ मुसलमान ना रहलें त सभका मुँह पर दही जाम गइल बा. कवनो गोल, कवनो जमात सामने ना आइल एह बाति ला हत्यारन के नाम ले के निन्दा करे भा विरोध करे वाला.
बाकिर संतोष इहो बा कि एह लोग के अब आपन बेंवतो के थाह लाग गइल बा. एक हप्ता से आदमी सुनत बा कि लोकसभा में मोदी सरकार का खिलाफ अविश्वास प्रस्ताव के नोटिस दिआइल बा. दोसरा तरफ उहे लोग अतना बवाल काटत बा संसद में कि प्रस्ताव पेश करे के पहिले के औपचारिकता नइखे हो पावत. दू गो अविश्वास प्रस्ताव पहिले से बा आ अब तिसरका अविश्वास प्रस्ताव के नोटिस कांग्रेस दिहले बिया. देखल जाव कि अगिला हप्ता कइसन माहौल रहत बा संसद के. सरकार त हमेशा से तइयार बिया एह प्रस्ताव के चरचा करे खातिर. ओकरो मालूम बा आ देशो जानत बा कि बहस शुरु भइल त एह लोग के छटपटाइल देखले बनी. पिछला बेर के बहस यादे होखी जब भाजपा का तरफ से यौगी आदित्यनाथ के उतारल गइल रहे आ उनुका भाषण का बाद विपक्ष आ मीडिया के शिकायत रहे कि उनुका के काहे मैदान में भेजल गइल. एह लोग के मनसा रहे कि भाजपा का तरफ से एकर मजगर काट देखे के ना मिली. बाकिर अब जमाना बदल गइल बा. बाति निकलब त बाति बहुते आगा ले जाई. सोच समुझ के अझूरइह.


text:
– शिलिमुख
आम आदमी का नाँव प’ सत्ता पावे वाली पारटी के मुखिया, आम आदिमी क भला करसु भा ना करसु बाकि आम आदमी का टेक्स से कमाइल पइसा से आम मनई का संवेदना-सद्भाव क राजनीतिकरन त कइये देले बाड़न. शेखी बघारे आ आत्म प्रचार में त ऊ पहिलहीं से आगा रहल बाड़न. लोग कतनो चिचियाव, ऊ आपन जोतले रहिहन.
अपना वादा का मुताबिक बिजुली सस्ता त कर ना पवले, अब ओकरा प 100/- से लेके 500/- रुपया तक टैक्स लगा दिहले. वी.आइ.पी. तौर तरीका आ ठाट बाट से परहेज करे के बात अउर बा, अब ऊ अपना बिधायकन के चानी कटवावे पर उतारू बाड़न. एही से उनहन लोग क तनखाह एकठ्ठे 400 प्रतिशत करे क अनुमोदन कइले बाड़न. माने तनखाह एक लाख आ टी.ए., डी.ए. अलगा से. ईहे ना मँहगाई क खयाल राखत वाहन यानी गाड़ी घोड़ा क राशि 2 लाख से बढा के 12 लाख करे क फैसला कइलन.
लोभ-लालच, बाहबाही आ झुठिया समाजिक स्टेटस का चकरघिन्नी में पिसात एह महानगर दिल्ली में सुव्यवस्था आ सुशासन खोजे वाला समाज भकुवाइल बा कि जवन सत्यवादी हरिश्चन्द महराज सबसे अलगा, पारदर्शी राजनीति क दावा करत, भ्रष्टाचार मेटावे खातिर आइल रहलन, एघरी अपना दल आ अपना के चमकावे में लागल बाड़न; मय बिपक्षी पारटियन क मसीहा बने खातिर कबो थर्ड त कबो फोर्थ फ्रन्ट बनावे में बाझल बाड़न. अकेल का का करसु, आम आदमी ठहरलन, कबो चान कबो सूरुज पर टोन कसेलन, कबो समाजिक सौहारद का नाँव पर, हिन्दू मुसलमाँ, गाय -सूअर क दोहाई देत, अपना प्रचार खातिर सद्भावना बिज्ञापन देलन.
हाय-हाय रे मजबूरी, जीउ मानत नइखे, देश क सबसे बड़का नेता जे बने क सूर सवार बा. घर सम्हारस कि देश; बुझाते नइखे. लोभ-लालच, सबसिडी, पानी -बिजली फ्री बाँटे क जवाल अलगा चउँड़ धइले बा; दिमाग में रहि रहि ईहे खेयाल आवऽता कि जब जनते के पथभ्रष्ट कइल जा सकेला त का फालतू में समाजिक आ राष्ट्रीय “विजन” क बात सोचल जाव ? त रुपयवा फेंड़ पर फरे खातिर नया सोचान सोचे के परल. कहलन कि अब शराब रात भर बिकाये क छूट मिले के चाहीं आ पिये वालन क उमिर घटाइ के 21 बरिस कइ देबे के चाही. बस ई आम नाँव के आदमी “झूम शराबी झूम, रात दिन खूब नशे में झूम.” गावे लागी; “थोड़ी सी और पिला दे साकी” कहला क झंझटे खतम, फेर त एह ससुरन के रोटी दाल, पढ़ाई लिखाई, आ रोजी रोजिगार क चिन्तवे ना रही. मस्त आ पस्त परल रहिहें स.
बे नशा के ई सब संभव नइखे, कबीर बाबा झुठहीं थोरे कहले रहले “मन मस्त हुआ तब कयूँ बोले ?” जब मन टंच रही, त खुदे लोग अपना के शहंशाह बूझे लागी, आ “चाह गई, चिन्ता गई, मनुआ बेपरवाह” हो जाई. बड़ा सोचावट का बाद त “मेक इन इन्डिया” के काट “मेक-इन्डिया” भेंटाइल. एही आइडिया से “मेक पार्टी” होई ढेर चिन्ता आ चिन्तन क जरूरते नइखे, इहाँ त कानून बेवस्था ठीक करे का चक्कर में दू-दू गो कनून-मंत्री खुदे कनून का फेरा मे गँवावे के पर गइल. जवन रुचेला, तवने पचेला ;उनहूँ खातिर ठीक रही आ एह आम अदिमियो खातिर ठीक रही.


text:
पिछला दिने वीर मराठी जइसन बरियार टीम के ओकरे सरजमीं प हरा के वाहवाही बिटोरत भोजपुरी सितारन के क्रिकेट टीम “भोजपुरी दबंग” अब चेन्नई में बंगाल टाईगर से टकराई,
सेलीब्रेटी क्रिकेट लीग के सीजन चार में होखे वला भोजपुरी दबंग आ बंगाल टाईगर के इ टक्कर चेन्नई में २ फरवरी के होखे वाला बा.
भोजपुरी दबंग के मालिक हउवे केबीजे ग्रूप के मालिक आ इंडियन बुलियन एंड ज्वैलर्स एसोशिएशन के अध्यक्ष मोहित कंबोज. कप्तान मनोज तिवारी आ उप कप्तान दिनेश लाल यादव निरहुआ. टीम के खिलाड़ियन में शामिल बाड़े रविकिशन, प्रवेश लाल यादव, विक्रांत सिंह, उदय तिवारी, प्रकाश जैस, आदित्य ओझा, सुशील सिंह, अयाज खान, जय यादव, वैभव, विकास सिंह अउर सुर्या. कोच हउवे संतोष सिंह.
बंगाल टाईगर के मालिक हउवन निर्माता निर्देशक बोनी कपूर, उनकर पत्नी श्रीदेवी आ अभिनेता अर्जुन कपूर. बंगाल टाईगर के कप्तान हउवन जिस्सू. बंगाल टाईगर के ब्रांड अंबेस्डर बाड़ी अभिनेत्री रायमा सेन आ पायल सरकार.
(शशिकांत सिंह, रंजन सिन्हा)


text:
मेरे गांव का एक हीरा दो नवंबर(२०१७) को संसार से हमेशा के लिए चला गया। भोजपुरी का ऐसा कौन पढऩे-लिखने वाला होगा, जो पाण्डेय कपिल को न जानता हो। वे आधुनिक दौर में भोजपुरी के स्तंभ थे, जहां तक सांसें चलीं, भोजपुरी का झंडा लिए चले। उनकी एक प्रसिद्ध भोजपुरी रचना है ‘फुलसुंघी’, एक ऐसी रचना, जो आपको भोजपुरी संसार में बहुत मन-मनुहार से स्नेह का आंचल बिछाकर बिठा लेती है।
पाण्डेय कपिल की पंक्तियां यहां मैं प्रसंगवश पेश कर रहा हूं -
बीत गइल कब के शरद, कब के शिशिर-हेमंत।
जाने कब एह बाग में अइहें बहुरि बसंत।
वाकई वे लौटकर नहीं आएंगे, लेकिन अपने पीछे जो वो छोड़ गए हैं, उसे हमेशा याद किया जाएगा। मुझे लगता है, भोजपुरी के एक स्तंभ को यदि भोजपुरी में ही याद किया जाए, तो ज्यादा बेहतर होगा।
(हमार त जनमे बाहर भइल रहे, त हम कबहू गांवें जमके न रह पवनीं, पहले ओडिय़ा लोग का बीचे, फेरु मध्य-प्रदेश, दिल्ली, राजस्थानी आउर एने छत्तीसगढिय़ा लोग के बीचे रहत बानीं। लेकिन जब लइकाईं में गर्मी के छुटियन में गांव जाईं, तो माटी में खूब लोटाईं। गांव के माटी के मजा ही कुछ आउर होला। खैर, हमार छुटियन के कहानी फेर कबहू सुनाइब।)
पाण्डेय कपिल के हम दू हाली देखले बानी। ऊंहां के बड़ आदमी रहनीं। उंहां के लिखत हम पढ़त रहनीं, बहुते नीमन लागत रहे कि भोजपुरियो में साफ-सुघड़ रचना होता, आउर सबसे बड़ बात ई कि हमरे गांव के लिखनीहार एतना नीमन लीख तानीं। सोच ही के सीना चउड़ा हो जात रहे।
पाण्डेय कपिल के ज्यादा समय पटने में बीतल। ऊंहां के कायथ रहनीं, माने लालाजी। एक समय उनकर-हमार गांव शीतलपुर बाजार में लाला लोग के बड़ा चलती रहे। अलगे शान रहे, गांव में रौनक रहे। बडक़ा-पुरनिया बतावेला, एगो ऊहो दौर रहे जब शीतलपुर बाजार में 13 गो वकील रहे लोग आउर ओमे १२ गो लाला जी। हिन्दी मंदिर नाम से शीतलपुर में एक बड़ पुस्तकालय रहे, हर तरह के किताब ओमे मिल जाओ। न जाने केतना लोग इहां पुस्तक पढिक़े बडक़ा साहब हो गइल। हमरा पापा और बडक़ा पापा लोग भी ऐजा से किताब लेके पढ़ले बा लोग। ई हिन्दी मंदिर पुस्तकालय पाण्डेय कपिल के परिवार के ही धरोहर रहे। पाण्डेय कपिल के बाबूजी पाण्डेय जगन्नाथ प्रसाद सिंह भोजपुरी-हिन्दी में लिखत रहनीं। एगो उपन्यास भोजपुरी में भी लिखले रहनीं, जेमे शीतलपुर के ही जगे-जगे जिकिर बा। पाण्डेय कपिल के दादा द्विवेदी युग के लेखक रहनीं दामोदर सहाय सिंह कविकिंकर, परदादा शिवशंकर सहाय संगीतज्ञ व मुख्तार रहनीं। पाण्डेय कपिल परिवार के परंपरा बड़ा संपन्न रहे।
पाण्डेय कपिल के उपन्यास फुलसुंघी बड़ा तहलका मचवलख। ई कितबवा 1977 के बाद से भोजपुरी के एगो कालजयी रचना हवे। जे अंगरेज साहब रिविलगंज बसवलन सर रिविल, ढेला बाई, मीना बाई, बाबू हलिवंत सहाय, पंडित रामनारायण मिसिर, ख्यात गीतकार-गायक महेन्दर मिसिर. . . फुलसुंघी के एक-एक पात्र जोरदार बा। गोदना सेमरिया, रिविलगंज, सरयू, मांझी, छपरा, शीतलपुर के पाण्डेय कपिल अपना लेखनी से जिया देले बाडऩ। ओह समय के राजनीति, ओह समय के शासन, ओह समय के रस-रंग-गंध भाव फुलसुंघी में बेजोड़े जीयता।
पाण्डेय कपिल ८७ बरिस के हो गइल रहनीं। राजभाषा विभाग में नौकरी कके रिटायर रहनीं। एक दिन खटिया पर से गिर गइनीं, चोट लागल, जांघ के हड्डी टूटल, ऑपरेशन भइल, देहिया में सुधारो भइल लेकिन अचानक से चली गइनीं। बाद के दिनन में उनकर इयाद के ताकत भी कमजोरे पड़ गइल रहे। कभी इयाद लउटे, त कभी सब भोर पर जाओ। ऊंहां के पीछे दू बेटिये रह गइल बा लोग।
पाण्डेय कपिल के दूनो भाई भी भोजपुरी के बड़ा नाम बा लोग। ऊंहां के छोट भाई पी. चंद्रविनोद मूर्तिकला के विद्वान बाडऩ। सबसे छोट भाई पाण्डेय सुरेन्द्र भी मूर्तिकला पढ़ावेनी। शांतिनिकेतन से दूनो भाई के पढ़ाई भइल बा।
सब लोग पटना आ बाहरे रह गइल लोग। अब शीतलपुर में केहू नइखे। तनी गौर करीं लोग, पाण्डेय कपिल के परिवार के इतिहास बतावेला कि ईहां के पुरखा पाण्डेय शीतल सिंह ब्रज भाषा के कवि रहनीं, जिनकर नाम पर गांव के नाम शीतलपुर पड़ल। शीतल सिंह जी के एगो पांती प्रसिद्ध बा -
जेकर घर मइल, ओकर घर गइल।
समय बदल गइल। अब शीतलपुर में लालाजी लोग के एको परिवार नइखे बाचल। बाकी बाहर निकलना के बाद भी ई लोग के शीतलपुर मन से नइखे छूटल। ई लोग के लेखनिया में छने-छने गांव कूद के आ जाला।
पी. चंद्रविनोद के दू गो पांती देखीं -
ना धनकल ना बुझ सकल खाली रहल धुआँत।
जिनिगी असहीं कट गइल आँखिन लोर कमात।।
गांव छुटला के दर्द पर पाण्डेय सुरेन्द्र के दू गो पांती देखीं -
ताला चुअल दुआर से, घर पीपर का भेस।
सपना जमकल गांव में, बडक़ा बसल विदेस।
कइसे गांव के घर पर ताला लटकत चल जाता। कइसे संभार बिना गांव के घर पर पीपर-पेड़-पउधा उग आवता। कइसे गांव के सपना जम गइल बा, कइसे लइका लोग विदेस में बस जाता। गांव छूटल जाता।
पाण्डेय भाई लोग खूब नाम कमावल, एक नंबरिया नौकरी कइल लोग, लेकिन मन में गांव छूटे के कसक रहई गइल। पाण्डेय कपिल के ही दू गो लाइन देखीं -
मन के मन में रह गइल बीत गइल सब बात।
धइले-धइले रह गइल जिनिगी के सौगात।
शीतलपुर बाजार गांव में २४ सितंबर 1930 के जनमले पाण्डेय कपिलदेव नारायण सिंह अर्थात पाण्डेय कपिल के हमेशा याद रखल जाइए। कह ना संकली, भोर हो गइल, चीभ बेचारी का कही, दुनिया के सतरंज बिछल बा इत्यादि उनकर जोरदार रचना हवे। ऊंहां के श्रीमदभागवतगीता के भोजपुरी अनुवाद भी कइनीं - श्रीकृष्णार्जुन वार्ता।
पाण्डेय कपिल जी लगातारे नीमन लिखनीं। 1971 में प्रकाशित पहला भोजपुरी संग्रह के दू गो पांती देखीं -
बतिए में रतिया बीत गइल भोर हो गइल
बहुते भइल रहे जे मन थोर हो गइल।
पत्रिका निकाले में भी ऊंहां के खूब संघर्ष कइनीं। छपाई के ज्यादा काम ऊंहे करत रहनीं। पइसा जुटवला से लेके ओकरा के रिक्शा पर धके बडक़ा पोस्ट ऑफिस पोस्ट करे जाए तकले, उनकर मेहनत आउर गुणवत्ता कबहू कम ना भइल। ऊंहां के भोजपुरी के लेके खूबे चिंतित रहनीं और अपना तरीका से भोजपुरी के मजबूत बनावे के काम में जुटल रहनीं। पाण्डेय कपिल ईमानदार लेखनीहार रहनीं। लोग कुछो लिखत रहेला, ना बुझाला, लेकिन पाण्डेय कपिल के जब पिछला गजल संग्रह- दुनिया के सतरंग बिछल बा - आइल त ऊं साफ लिखले कि हमरा पता बा कि हमरा में अब पुरनका बात नइखे। ये लिखे खातिर साहस चाहीं। सबकोई न लिख पाला एइसे।
इहे संग्रह में एगो शेर बा -
पुरल उम्र अस्सी, शुरू बा एकासी।
थकल जिंदगी अब लागत बाटे बासी।
दुख बा लेकिन हार नइखे। बाजार के चिंता बा, समय, समाज के चिंता बा, बाकिर ऊ हार माने के तैयार नइखन। इहे संग्रह के एगो आउर शेर देखीं -
जे पड़ल बा सामने ऊ काम सब करही के बा।
जिंदगी के ई लड़ाई, अंत ले लड़हीं के बा।
आप कबले रोक राखब आंख में आंसू भरल।
दुख-सुख कवनो घरी ऊ आंख से झरही के बा।
लेकिन गौर करे के बात बा कि शीतलपुर भुलात नइखे। बार-बार कूद-कूछ के आवता।
पाण्डेय कपिल जी के रचना देखीं -
मन में ललक रहेला शीतलपुर खातिर।
जन्मभूमि जे आपन असली घर खातिर।।
बचपन बीतल बा जहवां के माटी पर।
मोह रहेला ओही गांव-नगर खातिर।।
छूट गइल शीतलपुर जब मैट्रिक कइलीं।
गइलीं पढ़े बनारस कॉलेज के खातिर।।
भइल पढ़ाई पूरा तब अइलीं पटना।
रोजी रोटी के तलाश-चक्कर खातिर।।
साठ बरिस के उमिर तलक नोकरी कइली।
बस गइलीं पटना के जिनिगी भर खातिर।।
अब त ईहे गांव-नगर आपन बाटे।
बाकिर मन तरसेला शीतलपुर खातिर।।
शीतलपुर इंतजार करता आउर अब करते रही। ऊ दौर लउटे वाला नइखे। जे बच गइल बा ओकरा के बचा लेवे के बा। पाण्डेय कपिल पर भोजपुरी में काम होखे के चाहीं। ऊंहां के काम के आगे बढ़ावे के होई। भोजपुरी साहित्य सम्मेलन खातिर उनकर योगदान पर बडक़ा पोथी तैयार हो सकता। एक से एक विशेषांक निकलल, ई एगो अलगे इतिहास बा। सांचो फुलसुंघी उड़ गइल बा, भोर त बार-बार होई और पाण्डेय कपिल के ही बोली में कहे के पड़ी -
खोल द दुआर भोर हो गइल।
https://gyanghar.blogspot.in/2010/06/blog-post_105.html


text:
दुर्गा पूजा
दूर्गा पूजा (बंगाली: দুর্গাপূজা चाहे असमिया: দুৰ্গা পূজা अथवा उड़िया: ଦୁର୍ଗା ପୂଜା , सुनीं: सुनें (मदद·जानकारी), "माता दुर्गा के पूजा"), जौना के दुर्गोत्सव (बंगाली: দুর্গোৎসব या उड़िया: ଦୁର୍ଗୋତ୍ସବ , सुनीं: दुर्गोत्सव (मदद·जानकारी), "दुर्गा के उत्सव" के नाँव से भी जानल जाला) चाहे शरदोत्सव पुरा दक्खिनी एशिया में मनावल जाए वाला एगो सालाना हिंदू तिहुआर ह जे में हिन्दू देवी दुर्गा के पूजा कइल जाले। ए में छः दिन के महालय, षष्ठी, महा सप्तमी, महा अष्टमी, महा नवमी आ विजयदशमी के रूप में मनावल जाला। दुर्गा पूजा मनावे के तिथि सब पारम्परिक हिन्दू पतरा की हिसाब से आवे लीं आ ए तिहुआर से जुड़ल कुआर महीना की अँजोर पाख के देवी पक्ष, देवी पखवाड़ा के नाँव से भी जानल जाला।
दुर्गा पूजा के ई पर्व हिन्दू देवी दुर्गा के बुराई के चीन्हा राक्षस महिषासुर पर विजय के रूप में मनावल जाला। एही से दुर्गा पूजा के ई पर्व बुराई पर भलाई के बिजय के रूप में भी मानल जाला।
दुर्गा पूजा भारतीय राज्य असम, बिहार, झारखण्ड, मणिपुर, ओडिशा, त्रिपुरा आ सभसे ढेर पश्चिम बंगाल में व्यापक रूप से मनावल जाला है जहाँ ए समय पांच-दिन के सालाना छुट्टी रहे ले।[3] बंगाली हिंदू आ आसामी हिन्दुअन के बहुलता वाला क्षेत्र जइसे की पश्चिम बंगाल, असम, त्रिपुरा में ई साल के सभसे बड़हन उत्सव मानल जाला। ई ख़ाली हिंदू लोगन के तिउहार ना हवे बलुक ई बंगाली हिन्दू समाज में सामाजिक-सांस्कृतिक रूप से सबसे महत्व वाला तिहुआर भी हवे। पश्चिमी भारत के अलावा दुर्गा पूजा के उत्सव दिल्ली, उत्तर प्रदेश, महाराष्ट्र, गुजरात, पंजाब, कश्मीर, आन्ध्र प्रदेश, कर्नाटक आ केरल में भी मनावल जाला। दुर्गा पूजा के तिहवार 91% हिन्दू आबादी वाले नेपाल आ 8% हिन्दू आबादी वाले बांग्लादेश में भी एगो बड़ परब के रूप में मनावल जाला। वर्तमान में विभिन्न प्रवासी आसामी आ बंगाली सांस्कृतिक संगठन, संयुक्त राज्य अमेरीका, कनाडा, यूनाइटेड किंगडम, ऑस्ट्रेलिया, जर्मनी, फ्रांस, नीदरलैण्ड, सिंगापुर आ कुवैत सहित अलग-अलग देसवन में भी धूमधाम से ई तिहवार मनावे ला लोग। साल 2006 में ब्रिटिश संग्रहालय में एगो बिसाल दुर्गापूजा के उत्सव के आयोजन भइल रहे।[4]
दुर्गा पूजा के परचार आ एकर परसिद्धि ब्रिटिश राज में बंगाल आ भूतपूर्व असाम में धीरे-धीरे बढ़ल।[5] हिन्दू सुधारक लोग दुर्गा के भारत में एगो नया पहिचान दिहल आ एकरा के भारतीय स्वतंत्रता आंदोलन के चीन्हा भी बनावल।
नाँव[संपादन]
बंगाल, आसम, ओडिशा में दुर्गा पूजा के अकालबोधन ("दुर्गा के असामयिक जागरण"), शरदियो पुजो ("शरत्कालीन पूजा"), शरोदोत्सब (बंगाली: শারদোৎসব ("पतझड़ का उत्सव"), महा पूजो ("महा पूजा"), मायेर पुजो ("माँ की पूजा") या खाली पूजा यापुजो भी कहल जाला। पूर्वी बंगाल (बांग्लादेश) में, दुर्गा पूजा के भगवती पूजा के रूप में भी मनावल जाला। एकरा के पश्चिम बंगाल, बिहार, असम, ओडिशा, दिल्ली आ मध्य प्रदेश में दुर्गा पूजा भी कहल जाला।[6]
पूजा के गुजरात, उत्तर प्रदेश, पंजाब, केरल अउरी महाराष्ट्र में नवरात्रि के रूप में[7] कुल्लू घाटी, हिमाचल प्रदेश में कुल्लू दशहरा,[8] मैसूर, कर्नाटक में मैसूर दशहरा,[9] तमिलनाडु में बोमाई गोलू आ आन्ध्र प्रदेश में बोमाला कोलुवू के रूप में भी मनावल जाला।[10]
पच्छिम बंगाल में दुर्गा पूजा[संपादन]
पतझड़ (जाड़ा के सुरुआत) के समय दुर्गा के पूजा बंगाल में सबसे बड़हन हिन्दू पर्व ह। दुर्गा पूजा नेपाल आ भूटान में भी स्थानीय परम्परा अउरी बिबिध रूप की साथे मनावल जाला। पूजा के अरथ हवे "आराधना" अउरी दुर्गा पूजा बंगाली पंचांग के छठवाँ महीना कुआर (अश्विन) में बढ़त चान की छठवीं तिथि से दसिमी ले मनावल जाला। हालाँकि, कबो-कब, सौर माह में आ चन्द्रमाह में अंतर होखला पर ई बाद वाले महीना कातिक में भी मनावल जाला। ग्रेगोरी कैलेण्डर की हिसाब से ई तिहवार के तिथि कुल सितंबर आ अक्टूबर महीना में पड़े लीं।
कृत्तिबास रामायण में राम, रावण से युद्ध के दौरान देवी दुर्गा के आवाहन करे लें। जबकि परम्परा में दुर्गा के पूजा बसंत में होखे। लड़ाई में अचानक ई जरूरत पड़ले की कारन, राम की द्वारा देवी दुर्गा के बेसमय आवाहन कइल गइल आ एही से एकरा के अकाल बोधन भी कहल जाला।[11]
संदर्भ[संपादन]
- ↑ 1.0 1.1 "Durga Puja Tithi and Timing" [दुर्गा पूजा के तिथि आ समय] (अंग्रेज़ी मे); पहुँचतिथी 14 अक्टूबर 2015.
- ↑ 2.0 2.1 2.2 "Durga Puja Dates" [दुर्गा पूजा के तिथि सब] (अंग्रेज़ी मे); पहुँचतिथी 14 अक्टूबर 2015.
- ↑ परमिता बोरा (2 अक्टूबर 2011); "Durga Puja – a Celebration of Female Supremacy" [दुर्गा पूजा – महिला प्रभुत्व कर उत्सव] (अंग्रेज़ी मे); ईएफ न्यूज़ इंटरनेशनल; पहुँचतिथी 14 अक्टूबर 2015.
- ↑ सिबा मत्ती (12 सितंबर 2006); "Durga: Creating An Image Of The Goddess At The British Museum" [दुर्गा: ब्रिटिश संग्राहलय में देवी की तस्वीर बनाते हुये] (अंग्रेज़ी मे); कल्चर 24; पहुँचतिथी 14 अक्टूबर 2015.
- ↑ "Article on Durga Puja" [दुर्गा पूजा पर लेख] (अंग्रेज़ी मे); असम ऑनलाइन पोर्टल; पहुँचतिथी 14 अक्टूबर 2015.
- ↑ "Regional Names of Durga Puja: Durga Puja / Durga Pujo" [दुर्गा पूजा के क्षेत्रिय नाम: दुर्गा पूजा / दुर्गा पुजो] (अंग्रेज़ी मे); durga-puja.org; 2012-10-06; पहुँचतिथी 14 अक्टूबर 2015.
- ↑ Navratri Puja, Durga-puja.org
- ↑ Kullu Dussehra, Durga-puja.org
- ↑ Mysore Dussehra, Durga-puja.org
- ↑ "Bommai-kolu", Durga-puja.org
- ↑ "What the epics say - 'Akalbodhan'" (अंग्रेज़ी मे); Durga-puja.org; 2012-10-06; पहुँचतिथी 14 अक्टूबर 2015.


text:
ग्यारह मुल्को की पुलिस डान के पीछे है, लेकिन डान को पकड़ना मुश्किल ही नहीं नामुमकिन है.
अब सोचीं इहे डायलाग अगर एह तरह कहल जाय ग्यारह मुल्कन के पुलिस डान के पीछे पडल बा, लेकिन डान के पकडल मुश्किल नइखे नामुमकिन बा. अब कुछ अइसने होखे जा रहल बा काहे कि अब भोजपुरी में डान बनावल जा रहल बा. भोजपुरी के एह डान की कहानी सदी के महानायक अमिताभ बच्चन वाला डॉने क कहानी होखी.अमिताभ बच्चन वाली माने कि डान का भूमिका में भोजपुरी के अमिताभ बच्चन माने कि रवि किशन होंइहें आ जीनत अमान वाली भूमिका में अइहें भोजपुरी के सुपर अदाकारा नगमा.
रवि किशन आ नगमा के जोड़ी चार साल बाद एक बार फेर से परदा पर आवे वाली बा. पेन एन कैमरा का बैनर तले निर्माता महमूद खान आ निर्देशक राजकुमार आर.पांडे के एह फिल्म की विधिवत लॉन्चिंग बियफे का दिने मुंबई में आयोजित एगो भव्य समारोह में कइल गइल. रवि किशन बतवलें कि डान क पहिला चरण के शूटिंग एही महीना लन्दन में होखी. चार साल बाद नगमा का साथ अभिनय कइला का बारे में कहलन कि दुनु के साथ वाली कवनो बढ़िया स्क्रिप्ट ना मिलल का चलतही ऊ लोग साथे ना आ पावल.
रवि किशन ने इहो साफ़ साफ कहलन कि ऊ महानायक अमिताभ बच्चन से कद में बहुते छोट बाड़े एहसे उनुका से रवि के तुलना ना होखे के चाहीं. इहो कहलन कि ऊ चहीहें कि भोजपुरी के डान में ऊ पहिलका डान के नकल ना कर के कुछ नया करे के चहीहें.
मुहुर्त का एह मौका पर रवि किशन, नगमा, मुंबई कोंग्रेस अध्यक्ष कृपा शंकर सिंह, मनसे के उपाध्यक्ष वागीश सारस्वत, भोजपुरी फिल्मन के जानल मानल निर्माता आलोक कुमार, निर्देशक के.डी., सुशील उपाध्याय, हैरी फर्नांडिस, एस.एस.ललित, अभिनेता बृजेश त्रिपाठी, पंकज त्रिपाठी, विकास श्रीवास्तव, अभिनेत्री संगीता तिवारी, लवी रोहतगी वगैरह लोग मौजूद रहलें.
डान के बाकी कलाकारन के चयन हो रहल बा. बहरहाल भोजपुरी फिल्मन के दिवाना लोग खातिर ई खुशी के बात होखी कि अब डॉन भोजपुरी में बतियाई आ कही – रानी जानेलू, हमरा के जंगली बिलाड़ बहुत पसंद बा…..
(स्रोत : उदय भगत)


text:
यूपी विधानसभा चुनाव में भाजपा के शंख बजावे आ रहल बाड़े आडवाणी
उत्तर प्रदेश के विधानसभा चुनाव अगिला साल होखे वाला बा बाकिर हर दल अपना अपना तरीका से एह चुनाव का तइयारी में अबहिये से लाग गइल बा. भाजपा के पुरान आ बड़का नेता लालकृष्ण आडवाणी शनिचर का दिने कानपुर के फूलबाग मैदान में आयोजित सभा में उत्तर प्रदेश के भाजपा के चुनावी शंख फूंकीहे. एह रैली में भाजपा के सहयोगी दल का रुप में जदयू, शिव सेना, आ अकालियो दल के नेता शामिल होखीहें. भाजपा अपना एह महासभा में भाजपा महँगाई, करिया धन, आ भ्रष्टाचार के मुख्य मुद्दा बनावे जा रहल बिया.


text:
चारु ओर पावन परब छठ के निर्मलता लउकत बा। गाँव-देहात, देश-दुनिया, राजनीति-मनोरंजन, चारु ओर छठ व्रत पर अपना-अपना ढंग छटा लउकत बा। एकरा सथवे अपना सभ्यता-संस्कारन के छटा लउकत बा। सभे छठ मैया के शरण में जा के मन के तृप्त करे के गोहार लगावत बा। लोग-संस्कृति में देवी-देवता से लेऽ केऽ प्रकृति लेऽ पूजा-उपासना के परब-त्योहार ले त बड़ले बा बाकिर थाती के रूप में छठ प्रस्तुत बा आज। लोक-जीवन के ओही पर्वन में सूर्योपासना खातिर छठ के एगो अलगे महत्त्व हऽ। छठ व्रत सूर्य षठी के होला जवना कारने एहके नाम छठ पड़ गइल। वैसे तऽ ईऽ पर्व साल में दू बेर मनावल जाला बाकिर कातिक अँजोर के छठी पर मनावे जाए वाला ईऽ छठ सबसे प्रसिद्ध आ लोकप्रिय हऽ। परिवार के सुख-समृद्धि आ अनेक मनौतीअन के फल प्राप्ति खातिर ई पर्व मनावल जाला। ई पर्व मरद-मेहरारू सभे एक्के लखां मनावे ला। ई एको पहिलका पर्व ह जवना में उगत सुरुज के पहिले डूबतो सुरुज के आराधना होला। अरघ दिआला। छठ व्रत के बारे में ई कहल जाला कि लोक माई छठ के पहिलका पूजा सूरजे भगवान कइले रहले। अगर विज्ञान के आँख से देखल जाव तऽ एह छठ पर्व के परंपरा में बहुत विज्ञान बा। खगोल विज्ञान के मानी तऽ षष्ठी तिथि अपने आपे में एगो विशेष खगोलीय अवसर हऽ। ओह दिन सूर्यदेव के पराबैगनी किरीन धरती के तल पर कुछ अधिक मात्रा में जमा हो जाले। इहो कहल जाला कि परब के पालन से सूरूज के पराबैगनी किरणन के हानिकारक प्रभाव से जीव-जंतुअन के रक्षा संभव बा। सूरूज के किरीन धरती पर पहुँचला से पहिले वायुमंडल में प्रवेश करे से पहिले आयन मंडल से मिलेले। ऊँहवे पराबैगनी किरीन के उपयोग कऽ केऽ वायुमंडल अपना ऑक्सीजन तत्त्वन के संश्लेषित कऽ के ओकरा एलोट्रोप ओजोन में बदल देला। तब धरती पर एकर असर कम हो जाला। ज्योतिष के गिनती के अनुसार ईऽ घटना कार्तिक आ चइत मास के अमावसा के छह दिन बाद पड़ेला। अगर सामाजिक व्यवस्था के आँख से देखल जाव त लोक-जीवन में अधिकतर लोग खेतीए करेला आ छठ व्रत-पूजा में सगरो सामान खेतीए के होला। छठ में लागे वाला कोशी, परवा, दीया कोहार बनावेले। कोहार भाई माटी से बनावेले। माटी के परिपाटी त खेती-किसानी से जुड़ले बा। एह तरे अगर छठ के लोक-जीवन से जोड़े वाला व्रत कहल जाव त कहीं से एक्को रत्ती झूठ ना होई। ई त छठ में आस्था राखे वाला सभे जानते बा कि कार्तिक शुक्ल के छठी के दिने मनावल जाये वाला ईऽ पर्व हर तरह से एगो पवित्र पर्व हऽ। छठ माई के ई पावन व्रत भगवान भाष्कर के व्रत हऽ। भगवान भाष्करे के अरघा देहला के बाद व्रती लोग पारन करेला लोग। छठ व्रत के विधि का हऽ, ओकर सगरो विधान पूजा करत, तैयार करत के अवसर पर गावे वाला गीतन में सोंझहे लउके ला। सँचको बात ईहे हऽ कि लोक-उत्सवन के असली उमंग तऽ ओह अवसरन पर गाए जाए वाला गीतवन के विविध रंग से ही फूटेला। अदितमल से अरज करत औरत जब अपना दयनीय दशा के वर्णन करेली तऽ सुनहूँ वाला के करेजा पसीजे लागेला। एगो गीत रउरो देखीं ना, -
काल्ह के भुखले तिरियवा
छठ व्रत में पारना के एक दिन पहिले वाला साँझ के बेरा डुबत अदितमल के, आ ओह दिन उगत अदितमल के, व्रती अरघा अर्पित करेला लोग। सूर्य देव के अरघा देबे के प्रक्रिया नदी, पोखरा आ तालाबन के किनारे पूरा कइल जाला। छठ के गीतन में गंगा जी के स्वच्छ आ झिलमिल जल के वर्णन मिलेला। एगो चित्र देखीं। देखीं ना, एगो भक्त परिवार छठ माई के पूजा करे नाव से घाट पर जाता। गंगा जी के झिलमिल पानी से चित्र और निखर जाता -
अरघ लिहले ठाढ़ऽ।
हाली-हाली उग ये अदितमल,
अरघा जल्दी दियावऽ।।
गंगा जी के झिलमिल पनीया
लोक-जीवन के एह महान उत्सव में ढेर सामानन के व्यवस्था करे के परेला। लोक-व्यवस्था के ई समरसता देखीं कि छठ पूजा में लागे वाला सगरो सामान प्रकृतिए के गोद से मिलेला। या तऽ ऊऽ सब प्रकृति देवी देली आ नाहीं तऽ कृषि आधारित होला। कहीं से केरा, कहीं से नेबुआ, कहीं से दही, सेब, सिंघाड़ा, ऊँख, हरदी, आदी, कोंहड़ा, चिउरा, ओल, मुरई, सुथनी। ईऽ सगरो सामान आस-पड़ोस, सगा-संबंधी से मिल जाला। छठ के गीतन में तऽ ईहो वर्णन मिलेला कि घरे आवे वाला हीतो-नात अरघा के सामान जुटावेला लोग। देखीं नाऽ, -
नइया खेवे ला मल्लाह,
ताही नइया आवेले कवन बाबू
ये कवना देई के साथ।
गोदिया में आवेलें कवन पूत
ये छठी मइया के घाट।।
कवन देई के अइले जुड़वा पाहुन,
भोजपुरी लोक-जीवन के लोकमन ईहाँ के मटिए जइसन उर्वर बाऽ। जेऽ तरे लोग के पावन मन में अनगिनत लालसा के जनम होला, ठीक ओही तरे भारत के माटी पर भी किसिम-किसिम के फल-फूलन के ऊपज होला। भारत के धरती अनगिनत फल-फूल, धन-धान्य से भरल धरती हऽ। ई रतनन से भरल वसुन्धरा माई हमनी के सबकुछ दे देलीऽ। हर तरह से संपन्न करेली। हमनी के सुख-दुख, हँसी-खुशी, उछाह-उमंग, सबके ध्यान राखेली। शहर के गति से पिछुआइल हमनी के गाँवन में कातिके-अगहन नाऽ, सालो भर मौसम के अनुसार फल-फूल, साग-सब्जी के मनमौजी लता-लड़ी बेसुध होके घरन के छत-छान्ह पर पसरल रहेली आ अपना उन्मादल हरिहरी से मानव-मन के आकर्शित करत रहेली। कवनो गाँव में चलऽ जाईं, हर जगह लौकी, कोंहड़ा, घेंवड़ा, तिरोई आ चाहें नेबूआ, केरा, हरदी, ओल, कोन, सुथनी के आकर्षण लउके ला। सगरो मोहबे करेला, -
केरा-नारियर अरघर लिहले।
केेरवा जे फरेला घवद से,
लोक जीवन! माने सहजता के जीवन। एह सहजता में अपनत्व बाऽ, प्रेम बाऽ आ अमरख बाऽ। व्रत-त्योहारन के अवसर पर गावे जाए वाला गीतीयनो में लोक-जीवन के आषीश, प्रेम, अपनत्व, सहयोग, समरसता के सथवे अमरख आ बैरो के स्वरूप मिल जाला। सथवे लोक-जीवन में अनंत आस्था के विस्तार बा त शीतल मलय के लहार नीयर विश्वास बा। छठ के कारने बैर बिला जाला, नेह समा जाला। टूटल मन के जोड़त छठ व्रत अपना पावनता से सबके आपन बनावे लागेला। अपनइत के ओह संसार में बाउर नजरी के डरो लउकेला, -
ओहपर सुगा मेरड़ाय,
सुगवा के मरबो धनुष से,
सुगा गिरे मुरछाय।
काँच ही बाँस के बहँगिया
आज के बेगवान समाज के बौद्धिक स्तर भले ऊँच होऽ ताऽ, बाकिर आज के जन मानस में बेटा-बेटी के प्रति सोच बदलत लउकता। आज के समय में खाली सुहाग के जोड़ा, बाँह में चूड़ी, माँग में सेनूर लगवले में नारी के नारीत्व पूरा ना होला। पहिले तऽ बेटा खातिर औरत लोग कवनो उद्यम करे खातिर तैयार रहत रहे लोग, आज बेटा-बेटी में भेद के सोंच बदलल बा। ई सोच औरते लोग के कारन बदलल बाऽ। सचहूँ औरत लोग अदम्य साहस के अक्षय-कोष हऽ लोग। एक औरत के चित्रण देखीं जवन संतति खातिर छठ मइया के रास्ता रोक लेत बाड़ी, -
बहँगी लचकत जाय।
बाट जे पूछेला बटोहिया
ई बहँगी केकरा घरे जाय?
आँख तोर फूटो रे बटोहिया
ई बहँगी कवन बाबू के घरे जाय।।
छठी मइया चलेली नहाये
भले आज अत्याधुनिक सभ्यता आ श्रेष्ठ शिक्षा के चमत्कार के कारन अपना प्राचीन धारणा आ विश्वासन में वैज्ञानिक आ तार्किक परिवर्तन भइल बाऽ, बाकिर भोजपुरी के लोक-जीवन में संस्कृति के कलकल करत नदी के धारा आजुओ अपना पहिलके गति से बह रहल बाऽ। लोग आजुओ ओही तरे छठ के व्रत राखता आ अपना मन के कामना के पूरा होखे खातिर छठ माई के विधिवत पूजा-व्रत राखत बा लोग। एही कारने देश में रोज राजनैतिक, सामाजिक आ आर्थिक व्यवस्था के साथे धार्मिक परिवर्तन होऽ ता तऽ काऽ, आजुओ छठ मइया के प्रति आस्था बढ़ते बुझाता। आज लोक-गायिका शारदा सिन्हा के नवका गीत सुनत रहनी ह। मन कसैला हो गइल ह। चार भाई, समृद्ध आ बुद्धिजीवी कुनबा। बाकिर सभे दूर-दूर। केहू ईर घाटे, केहू बीर घाटे। कतहूँ बा बाकिर सभे सबसे पूछ-पूछ के तैयारी में लागल बा। छठ माई के कारने सम्बन्ध के राग बढ़ रहल बा। अत्याधुनिक शहर में रहला के बादो मन लोक-जीवन के प्रति नत बा। छठ माई के प्रति नत बा।
बाझीन रोकेली बाट,
कवन अयगुनवा हमसे हो गइले
बाझीन पडि़ गइले नाम?


text:
भउजी हो !
का बबुआ ? बहुत दिन बाद अइनी, जमानत मिल गइल का ?
ना भउजी. तूलोग जवना जेहल में डलले बाड़ू ओहिजा से मुअला का दिन ले जमानत नइखे मिले वाला. हँ बीच बीच में पेरोल पर छूटत रहीलें.
तबो भउजी का लगे आवे में अतना दिन लाग जाला !
अब भउजी , एकर सफाई दीं त का ? साँच बोल ना पाएब आ झूठ बोले के आदत नइखे. खैर एगो बाति बताव ?
ना दीहें !
हम पूछनी ना आ तू जबाबो दे दिहलू. पहिले पूछे त द?
ए बबुआ वकील ना हईं त का, वकील के मेहरारू त हईं नू. जानते बानी कि एने कुछेक अइसन फइसला आइल बा जवना से रउरा दिमाग में एगो सवाल घनघनात होई, कि इस्तीफा दीहें कि ना, देबे के चाहीं कि ना, वगैरह वगैरह. एहसे रउरा पूछे से पहिलहीं कह दिहनी ह कि ना. अब पूछीं.
काहे ?
सीधा जबाब ना देब. घूमा के कहब. पुरनका जमाना के कहानी ह. रउरा सुनले आ पढ़ले होखब. बाकिर फेर दोहरावे में कवनो हरजा नइखे.
एक बेर एगो गाँव में चोरी हो गइल. तीन गो चोर धरइलें. राजा का दरबार में पेशी भइल. राजा तीनो का बारे में पूछले, जनले आ फैसला सुनावल शुरु कइले.
पहिलका से कहले, ” का महाराज रउरो रहीं एहमें ? जाईं”
दोसरका के गाँव के चौराहा पर ले जा के चार कोड़ा मारे के सजा दिहलें.
आ तिसरका के कहलन, तोरा लायक सजा त बुझाते नइखे कि का दीं. फेर सजा सुनवले कि एकर माथ छिल के मुँह पर करीखा पोत के गदहा पर बइठा के जूता से पीटत भर गाँव घुमावल जाव.
दरबारी एह तरह के सजा सुन के सन्न रहि गइले. एगो दरबारी से अड़ाइल ना. कहलसि, महाराज माफी देम. रउरा न्याय कुशलता के आदमी उदाहरण देत रहल हऽ. बाकिर आजु एके अपराध के तीन तरह के सजाय सुनि के नीक ना लागल.
राजा कहलन, हमरो नीक नइखे लागत. बाकिर करीं का. मानत बानी कि पहिलका के बेसी सजाय सुना दिहनी.
ई जबाब सुन के दरबारी चुपा गइल. फेर पूछे के हिम्मत ना भइल ओकर.
अगिला दिने पता चलल कि पहिलका जहर खा के मर गइल. दुसरका कोड़ा से पिटा के गाँव छोड़ दिहलसि. आ तिसरका ? तिसरका के जब भर गाँव घुमावत ओकरा घर का सोझा से ले जात रहले सिपाही त ऊ अपना मेहरी के आवाज लगा के कहलसि, खाना परोस के रखिहे, अब दूइये गो घर बाकी बा !
बबुआ अब त जबाब मिल गइल होखी.
भउजी जबाब त मिल गइल बाकिर सोचत बानी कि अबहीं कई गो घर बाकी बा एह मरदवा के!
छोड़ीं. चलीं ढेर दिन बाद आइल बानी. संजोग से गाजर के हलुआ बनवले बानी. लीं खाईं.


text: जॉर्ज गॉर्डन बायरन, 6वाँ बैरन बायरन (अंगरेजी: George Gordon Byron; 22 जनवरी 1788 – 19 अप्रैल 1824), जिनके परसिद्ध नाँव लार्ड बायरन हवे, अंगरेज नोबलमैन, कवी, पीयर, आ राजनीतिक नेता रहलें। इनके रोमांटिक कबिता के दौर के अगुआ कवी लोग में गिनल जाला आ इनका के महान ब्रिटिश कवी लोग में भी नाँव गिनावल जाला,[1] आ अभिन ले इनके पढ़ल भी जाला आ इनके परभाव भी महसूस कइल जाला। इनके सभसे बेहतरीन रचना सभ में डॉन जुआन, चाइल्ड हेराल्ड्स पिल्ग्रिमेज, आ एगो छोट गीतनुमा-कबिता "शी वाक्स इन ब्यूटी" नियर रचना गिनावल जालीं सऽ।


text:
वकीलन के झटकारत जज लोया के मौत वाली याचिका खारिज क दिहलसि सुप्रीम कोर्ट
नयी दिल्ली 19 अप्रैल. केंद्रीय जांच ब्यूरो (सीबीआई) के न्यायाधीश रहल बी एच लोया के मौत के स्वतंत्र जांच करावे ला दीहल गइल सगरी याचिका सुप्रीम कोर्ट आजु खारिज क दिहलसि. कहलसि कि जनहित याचिका लगावल एह घरी आपन व्यापारिक भा राजनीतिक बदला निकाले के धंधा बनि गइल बा. वकीलन के बाकायदा नाम लेत अदालत कहलसि कि एह लोग का खिलाफ त अदालत के अवमानना के मुकदमा चलावे के चाहीं काहें कि ई लोग जजन पर सवाल उठवले बा.
मुख्य न्यायाधीश दीपक मिश्रा, न्यायमूर्ति ए एम खानविलकर अउर न्यायमूर्ति डी वाई चंद्रचूड़ के पीठ एह याचिन के ई कहत खारिज क दिहलसि कि लोया के मौत मामिला के स्वतंत्र जांच करावे के मांग करे वाली एह याचिकन में कवनो ‘मेरिट’ नइखे.
न्यायमूर्ति चंद्रचूड़ फैसला सुनावत कहलन कि – बी एच लोया के मौत का मामिला में संदेह के कवनो बाति नइखे लउकत.
जान जाईं कि कांग्रेस अध्यक्ष राहुल फरवरी में विरोधी सांसदन के एगो प्रतिनिधि मंडल ले के एही बाति ला राष्ट्रपति का लगे गइल रहलें. अब भाजपा कहत बिया कि राहुल आ विरोधी नेता देश से माफी मांगसु. यूपी के मुख्यमंत्री योगी आदित्यनाथ के कहना बा कि एह फैसला का बाद कांग्रेस के बदनीयती एक बेर फेरु उजागर भइल बा. कांग्रेस देश में अइसन माहौल बनावे के कोशिश करत बिया जेहसे लोग का मन में सरकार का खिलाफ नाराजगी पैदा होखे. अब अदातल के फैसला से कांग्रेस के एगो साजिश के खुलासा हो गइल बा.


text:
खबर एक नजर में (28 मई 2011)
सीबीएसई दसवीं के रिजल्ट ३१ मई के
पहिले घोषित तारीख बदलत सीबीएसई अब दसवीं के रिजल्ट ३१ मई के प्रकाशित करे के बात कहत बा. एह साल पिछला साल का मुकाबिले बहुते कम विद्यार्थी बोर्ड के परीक्षा दिहले बाड़े. अधिकतर विद्यार्थी अपना स्कूले के इम्तिहान दे के काम चला लिहले. एही काम्प्रेहेन्सिव एन्ड क्यूमिलिएटिव इवैल्युएशन, समग्र आ निरन्तर बिटोरार मूल्यांकन, का चलते देरी हो रहल बा.
पूर्णिया विधानसभा क्षेत्र के उपचुनाव पचीस जून के
भाजपा विधायक राजकिशोर केसरी के हत्या का चलते खाली पूर्णिया विधान सभा सीट पर पच्चीस जून के उपचुनाव करावल जाई. केसरी के हत्या दिन दहाड़े एगो औरत कर दिहले रहे जवन आरोप लगवलसि कि केसरी ओकर देहिक शोषण करत रहले.
कर्मचारियन से हड़ताल ना करे के अपील
बिहार के उर्जा मंत्री बिजेन्द्र प्रसाद यादव बिजली विभाग के कर्मचारियन से निहोरा कइले बाड़न कि एक साल ले ऊ लोग हड़ताल ना करे आ राज्य का हित में काम कर के विद्युत बोर्ड के घाटा कम करे. मंत्री पटना में विभाग के महाप्रबंधकन आ मुख्य अभियंतन के मीटिंग में बोलत रहले.
टीईटी के फार्म अब नगद खरीदल जा सकेला
बिहार सरकार फैसला कइले बिया कि राज्य में कई जगहा बैंक ड्राफ्ट बनवावे में आ रहल दिक्कत आ ओकरा चलते होखत बवाल देखत अब ड्राफ्ट ना माँगल जाई आ शिक्षक पात्रता परीक्षा के आवेदन पत्र नगद में बेचल जाई. दोसरे अब उमिरो दस साल अउर बढ़ा दिहल गइल बा जेहसे कि अधिक से अधिक लोग आवेदन कर सके. अगिला तीन साल में राज्य में तीन लाख से बेसी शिक्षकन के नियुक्ति होखे जा रहल बा. जे लोग टीईटी परीक्षा पास कर ली ऊ लोग ओकरा सात साल बाद ले बहाली खातिर योग्य बनल रही आ बार बार इम्तिहान ना देबे के पड़ी.
बीएड परीक्षा खातिर हेल्पलाइन
उत्तर प्रदेश के बीएड प्रवेश परीक्षा दू जून के होखे जा रहल बा. आवेदकन के अगर कवनो तरह के परेशानी होखे त ऊ हेल्प नम्बर पर फोन कर के समाधान करा सकेले. हेल्प लाइन के नम्बर बा
8791010074
8791000119
8791010071
ई जानकारी परीक्षा आयोजित करावे वाला रुहेल खण्ड विश्वविद्यालय बरेली के कुल सचिव के माध्यम से आइल बा.
रेल सेवा बाधित रही
बनारस इलाहाबाद रेल खण्ड पर सिग्नल प्रणाली में कइल जा रहल बदलाव का चलते आजु आ काल्हु दू दिन रेल परिचालन में बाधा आई. एह रूट के सगरी पैसेंजर गाड़ियन के रद्द कर दिहल गइल बा आ एक्सप्रेस आ मेल ट्रेन बनारस से भदोही होत इलाहाबाद जइहें सँ. विभूति एक्सप्रेस बनारस आ इलाहाबाद का बीच दू दिन रद्द रही आ एकरा के वाराणसी कैंट से कोलकाता खातिर चलावल जाई.
एयर इण्डिया के तेल देबे पर कंपनी मान गइली सँ
तेल कंपनी काल्हु से एयर इण्डिया के तेल बेचे से इन्कार कर दिहले रही सँ काहे कि ऊ बकाया त देत नइखे आ नयको खरीददारी के पूरा पइसा नइखे देत. काल्हु देर रात नागरिक विमानन मंत्रालय का दखल का बाद कंपनी तेल देबे के तइयार हो गइल बाड़ी सँ आ एयरो इण्डिया बकाया के भुगतान धीरे धीरे करे के मान गइल बिया. एयर इण्डिया तीस हजार करोड़ रुपिया के घाटा पर चलत बिया आ बढ़िया रहीत कि एकरा के बन्दे कर दिहल जाइत.
सुरेश रैना के भारतीय क्रिकेट एकदिना टीम के कप्तान बनावल गइल
गंभीर के चोट का चलते उनुका के टीम से बाहर राखल गइल बा आ अब उनुका जगह पर सुरेश रैना के एकदिना टीम के कप्तान बनावल गइल बा. टेस्ट टीम के कप्तानी महेन्द्रे सिंह धोनी का लगे रही.
संतोष ट्राफी के फाइनल आजु
संतोष ट्राफी फुटबाल टूर्नामेट के फाइनल मुकाबिला आजु बंगाल आ मणीपुर का बीच होखी. मैच गुवाहाटी में खेलल जाई.


text:
खबर एक नजर में (13 मई 2011)
ममता बनर्जी वामफ्रंट के सफाया करा दिहली
चौंतीस साल से सत्ता सम्हरले वामफ्रंट के करारा झटका देत ममता बनर्जी अपना “मा, माटी, मानुष” का नारा का साथ दू तिहाई से बेसी के बहुमत जीत लिहली. उनुकरा पार्टी तृणमूल कांग्रेस के अकेलही बहुमत मिल गइल बा, बाकिर संकते बा कि कांग्रेसो के सरकार में शामिल करइहे.
जयललिता तमिलनाडू पर काबिज भइली
मतदाता लोग के लुभावे खातिर दिहल रंगीन टीवी करुणानिधि खातिर कवनो काम ना कइलस. वोट में करुणानिधि के जइसन सफाया हो गइल वइसन त केहू के अंदाजा ना रहे. कांग्रेस खातिर ई बड़हन सबक बा कि भ्रष्टाचार के बरदाश्त करे का मूड में अब जनता नइखे. ओहिजो जयललिता के दू तिहाई बहुमत मिल गइल बा. बगल के राज्य पाण्डिचेरी में जयललिता के पार्टी बहुमत ले लिहले बा.
असम में भाजपा के सपना धूल धूसरित हो गइल
बड़ा चाव से भाजपा अबकी आसाम का चुनाव में उतरल रहे. ओकर दावा रहे कि ओहिजा ऊ सरकार बनाई बाकिर वोट में ओकरा करारी हार मिलल. अगर भाजपा आ अगप व्यावहारिक धरातल पर उतर के समझौता कर लिहले रहीत त हो सकत रहे कि ओहिजा कांग्रेस के हार हो जाइत बाकिर भइल दोसर. कांग्रेस ओहिजा लगातार तीसरा बेर सरकार बनावे जा रहल बिया.
वामफ्रंट के सफाया पूरा हो गइल केरल से
केरल में हर बार का चुनाव का तरह उलटफेर करत अबकी यूडीएफ बाजी मारत लउकत बा. एलडीएफ का हाथ से बहुमत निकलल लागत बा.
भाजपा के ललचा ललचा दिहले वोटर
आजु जब मतगणना के शुरुआती रुझान मिलल शुरु भइल त एगो बड़हन अचरज सामने आवत लउकत रहे. आसाम, पश्चिम बंगाल, तामिलनाडु, पुड्डुचेरी, केरल हर जगहा ओकर उम्मीदवार कुछ सीटन पर आगा चलत रहलन. थोड़की देर खातिर लागल कि भाजपा के कमल हर राज्य में खिल जाई. बाकिर ई हो ना सकल. हालांकि भाजपा आसाम छोड़ कवनो दोसरा राज्य में नामे खातिर मौजूद बिया. सीट ना मिलल ओकरा खातिर कवनो हार जइसन नइखे, हर जगहा एकाध सीट पर आपन दमदार मीजूदगी देखावल जरुर ओकर खासियत मानल जाई.


text:
एक समय दूगो जवन बादशाह आउ वजीर अखाड़ा में कुस्ती करइत हलन । ऊ घड़ी गाँव में भारी बरात आयल हल । बरात देख के राजा-वजीर घूरलन तो बतिआइत हथ कि "हमनी के सादी के जानकारी नऽ हे । अप्पन माय-बाप के पूछे के चाहीं आउ कल फिन अखाड़ा में बतियाल जायत ।" दोसर दिन दूनो अखाड़ा में अयलन आउ बादसाह भी अप्पन सादी होवे के हाल कहलन । ओहनी फिन बतिअयलन कि हमनी के ससुरार चले के चाहीं । दूनो इयार ससुरारी चललन आउ चलइत-चलइत बादसाह अप्पन ससुरारी के गाँव में पहुँचलन तो उहाँ एगो फुलवाड़ी में घुसलन । उहाँ देखलन कि एगो लड़की बीच फुलवाड़ी के पक्का इनार पर नेहइत हे । बादसाह वजीर से पूछलन कि "हम ओकरा से सवाल-जवाब करे ला चाहइत ही ।" वजीर कहलन कि "ई ठीक नऽ हे । कहीं गारी-उरी दे देलक तो अचछा नऽ होयत ।" तइयो बादसाह एगो सवाल करिए देलन -
किया रे हवऽ प्यारी माथे रे मइसनवा जी,
किया हवऽ केस झाड़ऽरन जी ?
किया जे हवऽ प्यारी पानी भरनवा जी,
किया हवऽ लाऽमी डोर जी ?
************ Entry Incomplete ************


text:
भोजपुरी सुपरस्टार पवन सिंह साल चौदहो में बॉक्स ऑफिस पर हिट फिलिम दे के शुरू कइले बाड़न. पिछला शुक के रिलीज पवन सिंह के फिलिम ‘करेला कमाल धरती के लाल’ बॉक्स ऑफिस पर शानदार ओपनिंग लिहलसि. एकरा के एही हफ्ता मुंबई आ गुजरात के 52 सिनेमाघरन में रिलीज कइल गइल.
फिलिम में पवन सिंह टाईटल रोल में बाड़े. इ किरदार अइसन नवही के बा जे गाँव के लोग के समस्या के हल निकाले ला कवनो हद ले जाए के तइयार रहेला. नायिका बाड़ी मोनालिसा.
दर्शकन के पवन सिंह के शानदार अभिनय, एक्शन, आ गवनई खूब पसंद आइल बा. पवनो अपना फिलिम के सफलता से बहुते खुश बाड़न. पिछला दिने पवन सिंह के भोजपुरी फिल्म अवार्ड समारोह में सर्वश्रेष्ठ गायक के पुरस्कार से सम्मानित कइल गइल रहे.
(प्रशांत निशांत)


text:
लेखकवृंद
- अभय कृष्ण त्रिपाठी "विष्णु"
- अमरकांत
- अरुण शीतांश
- आचार्य महेन्द्र शास्त्री
- आर. डी. एन. श्रीवास्तव
- आसिफ रोहतासवी
- इंजीनियर राजेश्वर
- कन्हैया प्रसाद तिवारी
- कन्हैया सिंह 'सदय'
- कमला प्रसाद मिश्र ‘विप्र’
- कुबेरनाथ मिश्र 'विचित्र'
- कुलदीप नारायण ‘झड़प’
- कैलाश गौतम
- गंगा प्रसाद 'अरूण'
- गंगाशरण शर्मा
- गायत्री सहाय
- गोरख पाण्डेय
- चंद्रशेखर मिश्र
- चन्द्रभूषण पाण्डेय
- चन्द्रशेखर प्रसाद ‘परवाना’
- जगदीश खेतान
- जनकदेव जनक
- जनकवि भोला
- जयशंकर प्रसाद द्विवेदी
- जितराम पाठक
- जौहर शफियाबादी
- डा उमेशजी ओझा
- डा. गोरख प्रसाद मस्ताना
- डा. डी.टी. राव "बेकाम"
- डा. बच्चन पाठक 'सलिल'
- डा. रीता सिन्हा
- डा0 शत्रुधन पाण्डेय
- डाॅ. राजेन्द्र प्रसाद सिंह
- डॅा० जयकान्त सिंह 'जय'
- डॉ अशोक द्विवेदी
- डॉ ओम प्रकाश सिंह
- डॉ जनार्दन सिंह
- डॉ. रामरक्षा मिश्र विमल
- डॉ.कमल किशोर सिंह
- तेग अली-तेग
- दिलीप कुमार
- दिलीप कुमार पाण्डेय
- दूधनाथ उपाध्याय
- देवेन्द्र आर्य
- धरीक्षण मिश्र
- नन्दकुमार त्रिपाठी
- नर्वदेश्वर पाण्डेय देहाती
- परिचय दास
- पाण्डेय कपिल
- प्रभाकर पांडेय
- प्रभुनाथ उपाध्याय
- प्रभुनाथ मिश्र
- प्रभुनाथ सिंह
- प्रशान्त पाण्डेय
- प्रसिद्ध नारायण सिंह
- प्रो. हरिकिशोर पाण्डेय
- बाबू रघुबीर नारायण
- बिसराम
- बेढब बनारसी
- बेबाक जौनपुरी
- भगवती प्रसाद द्विवेदी
- भिखारी ठाकुर
- भोला प्रसाद ‘आग्नेय’
- भोलानाथ 'भावुक'
- भोलानाथ गहमरी
- मनोरंजन प्रसाद सिंह
- महेन्द्र मिश्र
- मास्टर अजीज
- मुकुन्द मणि मिश्रा
- मृत्युंजय अश्रुज
- मोती बी.ए.
- रसिक बिहारी ओझा 'निर्भीक'
- राजीव उपाध्याय
- राधामोहन चौबे 'अंजन'
- राम जियावन दास 'बावला'
- रामदरश मिश्र
- रामनारायण उपाध्याय
- रामविचार पाण्डेय
- रामेश्वर सिंह 'कश्यप'
- राहुल सांकृत्यायन
- लाल बिहारी गुप्ता 'लाल'
- विवेकी राय
- विश्वनाथ प्रसाद 'शैदा'
- शशि प्रेमदेव
- सत्यनारायण मिश्र ‘सत्तन'
- सुरेश कांटक
- सौरभ पाण्डेय
- हीरा ठाकुर
- हीरा डोम
भगवान राम के गुण टीवी आ किताबन तकले रह गईल बा
परस्तुत लेख राम नवमी औरी भगवान राम से जुड़ल लोक परमपरा औरी मान्यता के देखावे के कोसिस करत बा जेवना के बहुते हद ले कऽ ले गईल बा। साथहीं ए लेख के हाथ धऽ के लेखक भगवान राम से जुड़ल संस्कार औरी नवकी पीढी के जुड़ाव में कमी के भी जतावत बाड़े। डा उमेश जी ओझा जी के एगो बढिया लेख बा जेवन कम सबदन में आईल बदलाव के देखावत बा।
-------------------------------------------------
कहल जाला कि हमनी के देश भारत परबऽन के देश हऽ। एहिजा रोज परब तेवहार होत रहेला। भारतीय संस्कृति के दुनिया भर में महत दिहल जाला। एही धरती प भगवान विष्णु असुरऽन के संहार करे खातिर राम के रूप में अवतार लिहले। आपन जीवन में मर्यादा के पालन करत पुरुषो में उत्तम पुरुषोत्तम कहलईले।
चईत महिना में शुक्ल नवमी के भगवान राम के जनम के कारन ओह दिन के रामनवमी कहल जाला। रामनवमी के दिने ही गोस्वामी तुलसी दास जी रामायण के शुरुआत कईले रही। भगवान रामजी के आपन जीवन के लक्ष अधरम के नाश आ धरम के बईठावल रहे, जेकरा से आम आदमी खुसहाल जीवन जी सको। उनका द्वारा कवनो विशेष धरम के परचार ना कईल गईल।
रामनवमी भगवान राम के पहचान के समर्पित बा। रामनवमी भगवान राम के जनमदिन के ईयाद में मनावल जाला। भगवान श्री राम के भगवान विष्णु के अवतार मानल जाला। उहाँ के धरती पर अजय रावन के संघार करे खातिर जनम लेले रही। कहल जाला कि रामनवमी के दिन केहू दिनभर उपवास राखी के राती के जागरण कऽ के पूजा करेला आ आपन आमदनी के अनुसार दान पुन कईला से ओकर अनेक जनमऽन के पाप भसम हो जाला।
रामनवमी के मोका प भारत के त बाते छोड़ दिहीं, बिदेशो के मंदिरन में ओकर सजावट देखे में बनेला। अईसन बुझाला कि पूरा दुनिया भगवान राम के भक्ति में डूब गईल बा। हिन्दू धरम में भगवान राम के नाम बड़ी माने राखेला। लोग के दिमाग में ई बईठऽल बा कि भगवान् राम के नाम पत्थर प लिख देला से ऊ पानी में पवरे लागल आ समुन्द्र में पुल बन गईल त ऊ नाम हमनियो के नईया पार लगा दिही।
तुलसीदास जी रामायण में श्री राम के जीवन के चरचा कईले बानी कि उंहा के रोज सबेरे उठऽ के आपन माता पिता के गोड छूके गोड लागत रहीं। आजू गोड छुअल त दूर लईका आपन माई-बाबूजी के बातो नईखन मानत। आजू हालत अईसन हो गईल बा कि महापुरुसन के आदरस खाली टीवी आ किताबन तक ले रह गईल बा। नेता लोग भी आपन कुरसी खातिर भगवान श्री राम नाम के सहारा लेके वोट बटोरत बाडन।
-----------------------------------
नाम: डाo उमेशजी ओझा
पत्रकारिता वर्ष १९९० से औरी झारखण्ड सरकार में कार्यरत
कईगो पत्रिकन में कहानी औरी लेख छपल बा
संपर्क:-
हो.न.-३९ डिमना बस्ती
डिमना रोड मानगो
पूर्वी सिंघ्भुम जमशेदपुर, झारखण्ड-८३१०१८
ई-मेल: kishenjiumesh@gmail.com
मोबाइल नं:- 9431347437अंक - 20 (24 मार्च 2015)
सदस्यता लें टिप्पणियाँ भेजें (Atom)
ट्वीट
परसिध पोस्ट
-
भोजपुरी साहित्य के विकास के क्रम में एक से बढि के एक संतन के जोगदान बा। ओही परम्परा आगे बढावले बानी भीखा साहब जी। इंहा कऽ भोजपुरी कऽ कबी...
-
पगे पग ठोकर समय के नचवना कइसन जिनगी सटत रोज पेवना॥ घुमल अस चकरी पलिहर जोताइल नमियो ना खेते बीया बोआइल उमेदे से अंखुवा , फोरी न भुंइयाँ इह...
-
(सब लड़िका क्लास के एगो कोना में बिटोराइल बा, दुगो बेंच गिरल बा चिरकुटवा ओहिमें दबाके माई-माई चिचियाता, लबेदा सुथनी एकदोसरा के झोंटा नवा के...
-
चिथरा पहिर घुसरि पुअरा में देखत सुघर सोनहुल सपना ऊसर बंजर परती धरती सींचि-सींचि लोहू से अपना हम दुनिया के सरग बनवलीं नंदन वन अइसन चमक...
-
केहू आज दिल से भुलाई त कइसे हिया से कहीं दूर जाई त कइसे। कजरवा से चाहे लिखे प्रेम पोथी कि लोरवा से पाती लिखाई त कइसे। बड़ी सांकरी प्रेम के ...
-
रोवाँ झारेला जब जब चुनाव आवैला तरवा चाटैं धीरे धीरे सुहरावैला हार जीत से कउनो मतलब नाहीं राखै जेतना भी लह जाला ठाट से लहावैला गाँव से सिवा...
-
" बाउजी, बाउजी....तनी ऊपर देखेम...उम्म्म्म्म... ना..लइटवा के अंजोरा तनी खड़ियाs जाईं..." बाउजी धीरे धीरे खटिया से उठेके कोसिस कई...
-
अंक - 76 (19 अप्रैल 2016) चइता विशेषांक कऽ रचना सूची संपादकीय चइता नाही बसे अब गाँव में लेख चइता चित्त से जोड़ेला - केशव मोहन पाण्डेय...
-
कलयुग कऽ रंग चाहे घर होखे चाहे गाँव होखे, चिहे जिला देश विदेश होखे, हर जघे एके बाजा बजावत बा, कलयुग आपन रंग देखावत बा। धन खाति...
-
सूनि लऽ हे भाई! आ गइलबा कमरतोङ महंगाई॥ अब दाँत के नीचे ना पहुँची, सब्जी, चीनी अउरी दाल। अमीर, गरीब दूनो भाई के, हो गइल बाटे दशा बेहा...


text:
– जयंती पांडेय
बाबा लस्टमानंद के घर के सामने तिवारी जी के घर बा. बाबाजी गाय भईंस पोसले बाड़े आ पोता होला के आस में दूध बेच दे तारे. पोती लोग के दूध ना पियइहें. तिवराइन कहेली कि ‘का जाने कहां से ई लछमी जी लोग दउरल-दउरल चल आवऽता लोग.’ तिवराइन पोती आ नाती से उबिया गइल बाड़ी. ई बात अकेले तिवराइन के ना हऽ अपना देस में नाती चाहे पोता भइल राष्ट्रपति भइला के बराबर बा. तिवराइन के बात काऽ अस्सी साल के बुढ़ियो पोता चाहे नाती खातिर भगवान से अउरी उमिर के अप्लीकेशन देत रहेले. अब ई इंतजार में चाहे लइकिन के लाइन काहे ना लाग जाउ. बेटा के माई, दादी चाहे नानी हो के मेहरारू त अइसन इतराली सन कि बुझाला कि मुखियई के एलेक्शन जीत गइली सन. बेटा चाहे पोता के चक्कर में लोग पेटे में बेटिन के मुआ देऽता. अब एकनी के के बतावे कि बेटिया ना रहिहें सन त बेटवा कहां से अइहें सन.
अबहीं हाले में जनसंख्या के आंकड़ा बांच के बाबा लस्टमानंद कहले रामचेला से कि, “हो भाई ,देश में लइकवन से लइकियन के संख्या घटल जा ता. अब जे इहे हाल होई त बियाह-शादी कठिन हो जाई, आ एगो अइसन दिन आई जे लइकी वालन के भाव बढ़ि जाई आ उल्टे लइकिए वाला लगिहें सन दहेज मांगे आ दहेजो दे के बेटन के बियाह ना कर पइबऽ. जान जा रामचेला कि जे असहीं चलल त प्राचीन काल के कथा दोहरावे के पड़ी कि एगो बियाह के खातिर स्वयंवर से ले के युद्ध तक ना जाने कातना पापड़ बेलत रहे लोग. कबो शिव जी धनुष उठावऽ तऽ कबो मछली के आंख में तीर मारऽ ना जाने कातना अधापन करे के परत रहे तब कहीं जा के एगो कनिया भेंटात रहे.
पहिले लइकिन के बारे में का पोजीशन रहे ई तऽ कहीं लिखल नइखे लेकिन आज के जमाना में जब अपना देश में लइकी बहुते कम हो जइहें सन त स्वयंवरों दोसरा तरह के होई. एगो लइकी के बियाह खातिर अखबार-टीवी पर विज्ञापन आयी. हजारों लईका आ जइहें सन. भारी कमपीटीशन होई, हो सकेला आईपीएल के तर्ज पर क्वार्टर फाइनल, सेमीफाइनल आ फाइनल होखो आ जे जीते ओकरे कनियां भेंटाव. जइसे आई आई टी चाहे आई ए एस के कोचिंग होला ओसहीं बियाह के कोचिंग होई आ आइडियल दुलहा कइसे बनीं ओकरा पर किताब लिखल जाई. अइसन दुल्हा बने के गुण सिखावे के खातिर टीवी पर प्रवचन होई. आज जइसे एक-एक लइकिन के दस-दस गो लइका रिजेक्ट करऽ तारे सन ओसही ऊ समय में एगो लइकी दस-दस हजार लइकन के रिजेक्ट कऽ दी. इहे हाल रहल त एक दिन अइसन जरूर आई कि बेटी खातिर लोग तीरथ करी, व्रत करी आ लइका भइला पर गारी दी.
बाबा लस्टमानंद के ई बात तिवराइनो सुनली आ मन में लइकियन के नांव ले के मुसकियात चलि गइली.
जयंती पांडेय दिल्ली विश्वविद्यालय से इतिहास में एम.ए. हईं आ कोलकाता, पटना, रांची, भुवनेश्वर से प्रकाशित सन्मार्ग अखबार में भोजपुरी व्यंग्य स्तंभ “लस्टम पस्टम” के नियमित लेखिका हईं. एकरा अलावे कई गो दोसरो पत्र-पत्रिकायन में हिंदी भा अंग्रेजी में आलेख प्रकाशित होत रहेला. बिहार के सिवान जिला के खुदरा गांव के बहू जयंती आजुकाल्हु कोलकाता में रहीलें.


text:
उत्तर प्रदेश मे मोदी के कवनो असर नइखे आ सरकार तिसरके मोर्चा के बनी, कहलन मुलायम
हरदोई 10 नवम्बर (वार्ता) सपा अध्यक्ष मुलायम सिंह यादव कहलन कि उत्तर प्रदेश मे नरेन्द्र मोदी के कवनो असर नइखे आ केन्द्र में अगिला सरकार तिसरके मोर्चा के बनी.
मुलायम यादव एहिजा नरेश अग्रवाल के पोता आ प्रदेश सरकार मे राज्यमंत्री नितिन अग्रवाल के बेटा के नामकरण संस्कार समारोह में शामिल होखे आइल रहलन आ संवाददातन से बतियावत रहले.
कहलन कि मोदी के परेशानी सपे से बा तबहिए सपा पर अनर्गल आरोप लगावत बाड़न, कहलन कि तिसरका मोर्चा अबही बनल नइखे बाकिर अबकी का लोकसभा चुनाव मे एकरे बढ़त रही काहे कि कांग्रेस भा भाजपा के बहुमत नइखे मिले वाला.
बेनी के बयान पर मुलायम कहलन कि पहिले उ आपन खुद के सीट निकाल लेसु तबे राज्य के रिजल्ट प बात करसु. पिछला दिने बेनी कहले रहले कि यूपी में सपा के महज दू गो सीट मिल पाई.


text:
दिल्ली प्रदेश
लालकिला पर युवक के पिटाई पड़ल मंहगा, तीन गो पुलिससकर्मी निलंबित
लालकिला के पास एगो युवक के सरेआम पिटाई कईला के वीडियो अईला के बाद तीनो पुलिसकर्मियन के निलंबित कर दिहल गईल बा| ताजा जानकारी...
दिल्ली प्रदेश
केजरीवाल के पहिला जनता दरबार फेल
'आप' द्वारा आज दिल्ली सचिवालय के बाहर लगावल गईल जनता दरबार मे भीड़ बढला आ जनता के बेकाबू भईला के बाद केजरीवाल जनता दरबार...
दिल्ली प्रदेश
शोएब इकबाल ‘आप’ मे हो सकेलें शामिल
दिल्ली मे जेडीयू के एक मात्र विधायक शोएब इकबाल अब आम आदमी पार्टी मे शामिल हो सकेलें|ताजा मिल रहल ख़बर के अनुसार शोएब इकबाल...
दिल्ली प्रदेश
हिट भईल ‘आप’ के भ्रष्टाचार विरोधी हेल्पलाईन
आम आदमी पार्टी आ दिल्ली सरकार द्वारा जारी भ्रष्टाचार विरोधी हेल्पलाईन दिल्ली मे हिट हो गईल बिया आ ताजा मिल रहल खबर के अनुसार...
दिल्ली प्रदेश
शोएब इकबाल के धमकी के बाद माफी मंगलें कुमार विश्वास
जेडीयू के विधायक शोएब इकबाल के धमकी के बाद विवाद बढत देख के कुमार विश्वास आपन पुरान बात पर माफी मांग लेले बाड़ें. का बा...
दिल्ली प्रदेश
लईका के गेना से टूटल रहें राखी बिड़ला के कार के...
मंगोलपुरी इलाका मे 'आप' के मंत्री राखी बिड़ला पर अतवार के हमला ना भई्ल रहे बल्कि एगो लईका के गेना से उनकर कार के...
दिल्ली प्रदेश
कुमार विश्वास के माफी या समर्थन वापसी पर शोएब इकबाल
जेडीयू के विधायक शोएब इकबाल दिल्ली मे आम आदमी पार्टी के अल्टीमेटम दे देले बाड़ें कि या त आप के नेता कुमार विश्वास माफी...
दिल्ली प्रदेश
‘आप’ देशभर मे चलाई सदस्यता अभियान
बुझात बा कि आम आदमी पार्टी अगीलका लोकसभा चुनाव ला आपन कमर कस लेले बिया. पार्टी के अनुसार 'आप' देश भर मे सदस्यता अभियान...


text:
दावा से कहल जा सकेला कि रियल रंगबाज हैदर काजमी के फिल्म ‘बिगुल’ के बारे में निर्देशक रविकांत के एह दावा में बहुते दम बा कि ‘बिगुल’ जइसन फिलिम आजु ले नइखे बनल. एह फिलिम के एगि झलक लउकल त लाग गइल कि वाकई ‘बिगुल’ मौजूदा भोजपुरी फिलिमन पर बीस पड़े वाला बा. आ अगर रउरा सोचीलें कि भोजपुरी फिलिम विश्वस्तर के ना बने त तनी इंतजार कर लीं हैदर काजमी, अक्षरा सिंह आ जितेंद्र यादव के मुख्य भूमिका वाली फिल्म ‘बिगुल’ आपके धारणा बदल दी.
नमन फिल्म्स के ‘बिगुल’ अबहीं एडिटिंग के दौर से गुजरत बिया. एकर निर्देशक रविकांत के त इहाँ ले दावा बा कि उनुका फिलिम में दुनिया के कवनो भाषा के कवनो फिलिम के एकहू फ्रेम के नकल ना मिल पाई. एह फिल्म के कहानी आ पटकथा खुद निर्देशक रविकांत के लिखल बा आ संवाद मनोज पांडे संगे मिल के रविकांत के. गीत रविकांत आ एस. कुमार के लिखल हवे, जबकि संगीत हवे नजाकत सुजाद के, फोटोग्राफी रूपांग आचार्य के, प्रोडक्शन डिजायन संजय यादव के, एडीटर हवें गोपाल राधानी, नृत्य निर्देशक अशोक मयंक आ मारधाड़ निर्देशक हीरा यादव.
फिल्म में हैदर काजमी, अक्षरा सिंह, जितेन्द्र यादव के अलावा श्रेया शर्मा, मनीष खन्ना, संजय कुलकर्णी, कृष्णा गोपाल, सुप्रिया गोपाल अउर संगीता रमन के मुख्य भूमिका बा.
(शशिकांत सिंह रंजन सिन्हा के रपट)


text:
रंग-बिरंग अबीर-गुलाल के दुकान लाईन से सजल रहे। लोग आपन लाईकन ला पिचकारी रंग के खरीदारी करत रहे। उहे बजार में एगो दस साल के छोट लाईका पीठ पर कबाड़ के बोरी टांगले दुकान सन के सामने से कई बार गुज़र चुकल रहे। कबाड़ बीनल त ओकर एगो बहाना रहे ऊ त मासूम आपन ललचाई नजर से पिचकारी और रंग-अबीर-गुलाल के देखत आवत जात रहे। मुंशी काका भी आपन दुकान पर बईठ के ई लाईका के देखात रले।
अंत मे मुंशी काका से रहल ना गईल त ऊ पूछ बाईठले- “ए छोटू बार बार आवत बारीस, एने त कबाड़ भी कुछ नईखे के बिन बे, का बात बा कुछु चाहि का।”
छोटू- “ना, काका हम पिचकारी देखात बानी आपन बबुआ खातिर, देखात बानी कइसन ले जाई ओकरा ला।”
मुंशी काका- “ठीक बा, ई दुकान हमरे हवे पसंद का ले, कवन चाहि।”
छोटू ई सुनके चुप हो गईल। फिर मुंशी काका कहलें- “का भाईल देख लें, कवन पसंद बा”
छोटू- “लेकिन काका काल्ह किन के ले जाएम, अभी जात बानी हाई कबाड़ बेच के पईसा लेके आएम तब ले जाएम, हाई पिचकारी के केतना रुपया दाम बा।”
मुंशी काका- “ऊ बीस रुपया के बा, अउर हाई वाला पंद्रह रुपया के बा”
छोटू ई सुन के आपन हाथ के उंगली पर लागल हिसाब जोड़ के मुंशी काका से कहे- ” इतना मे कबाड़ बेचा जाई त बबुआ खातिर पिचकारी अउर रंग आ मिठाई सब हो जाई, थोड़ा सा आउर कबाड़ बिने के पड़ी, काका हम ऊ सामने वाला भंगार से थोड़ा सा आउर कबाड़ बीन के बेच के आवत बानी तब हाई पन्द्रह वाला पिचकारी दे देम।”
ई दस साल के लाईका के एतना जिम्मेदारी अउर समझदारी देख के मुंशी काका के आंख से ऑंसू निकल गईल, भाउक हो गईले,अउर बोलले- “सुन बबुओ, तोरा नियन बेटा ऊपर वाला सबके देत, हाई ले दुगो पिचकारी एगो तोरा खातिर एगो तोरा बबुआ खातिर अउर हई ले पाँच पुरीया रंग के। अउर हाई ले एक किलो मिठाई काल्ह खातिर।”
छोटू- “काका एके गो पिचकारी दी खाली बबुआ खातिर। हम त सियान बानी हम का करेम।”
मुंशी काका के ई बात सीना के छेद का देलास, मुंशी काका प्यार से हाथ छोटू के सिर पर घुमात बोलले- “बेटा ई जिम्मेदारी तोरा के ईहे उम्र में बड़ा क देले बा ना त अभी त ते बहुत छोट बारीस, हाई सब समान हाई पालीथीन मे रख ले।”
छोटू कवनो गैर आदमी से आज एतना दुलार पाके बहुत ख़ुश रहे, तेजी के साथ आज घरे जात रहे जइसे ओकर होली आजे हवे।
‘
- जियाउल हक
जैतपुर सारण बिहार


text:
सिरी गिता जी चो महेमा के ए किताप भितरे भाइगमानी सिरी ठाकुर साहेब इतरो सुँदर साँगलासोत की एके पढ़तो लोग
सिरी गिता जी चो महेमा के ए किताप भितरे भाइगमानी सिरी ठाकुर साहेब इतरो सुँदर साँगलासोत की एके पढ़तो लोग एक हार पढ़ुक मुरयाला बल्ले हुन मन के किताप के छाँडुक नीं भायदे। मोके बिस्वास आसे की एके सब झन खुबे मन करदे आउर आपलो सँगे-सँगे आपलो घर-गाँव चो लोग मन के बले पढ़तो काजे साँगदे-बलदे। एचो सँगे-सँगे जे लोग पढ़ुक नीं सकोत नाहले नीं जानोत, असन मन के पढ़ुन भाती साँगतो बले पढ़लो-गुनलो लोग चो धरम आय। तेबेय ए किताप भितरे साँगलो गियान चो गोठ गुलाय बाटे बिगरेदे। फुल चो सुँदर बास असन गुलाय माहकेदे।
– हरिहर वैष्णव
To give your reviews on this book, Please Login


text:
भोजपुरी एक्शन स्टार विराज भट्ट आ नंबर वन अदाकारा रिंकू घोष के नईकी फिलिम ‘हथियार’ के शूटिंग पूरा होखते फिलिम के चरचा गरमा गइल बा. सगरी निर्माता निर्देशक आ वितरक एह बारे में अधिका से अधिका जाने ला बेचैन हो गइल बाड़े.
मशहूर निर्देशक जगदीश शर्मा के एह फिलिम के डबिंग पिछला दिने मुंबई के अंधेरी का एगो सेंटर प होखत रहे तबहिए अचानके भोजपुरी फिलिमन के जानल मानल निर्माता आलोक कुमार आ गइले आ विराज भट्ट अउर रिंकू घोष पर फिलिमावल गाना ‘तोहार वरदी बनल बा हमार सौतनिया’ देखलन. देखला का बाद आलोक कुमार एह गाना आ विराज भट्ट अउर रिंकू घोष के बहुते सरहलन आ दुनू जने के बधाई दिहलन. कहलन कि एह गाना से फिलिम देखे ला बेचैनी बन गइल बा.
निर्देशक जगदीश शर्मा खुदे आलोक कुमार के स्वागत कइलन.
(शशिकांत सिंह)


text:
भोजपुरी सिनेमा के टटका फिल्म ‘पागल प्रेमी’ के संगीत भारते ना, सात समुंदर पार अनेक देशन में सुनल जा सकेला. काहे कि एकर संगीत जानल मानल संगीत कंपनी ‘वर्ल्ड वाईड रिकार्ड्स’ एकही साथ पूरा दुनिया में पिछला दिने जारी कइलसि. आनलाइनो एकरा गाना के इंटरनेट से खूबे डाउनलोड कइल जा रहल बा.
निर्माता नवीन कुमार सिंह आ निर्देशक अजय कुमार के विनय आनंद स्टारर फिल्म ‘पागल प्रेमी’ में विनय आनन्द आ अजीत आनन्द नायक के भूमिका में बाड़े आ ओह लोग के नायिका बाड़ी संगीता तिवारी आ श्री कनकनी. संजय पांडे खलनायक बाड़े,
फिल्म ‘पागल प्रेमी’ शीघ्र ही प्रदर्शित होगी।
(शशिकांत सिंह रंजन सिन्हा के रपट)


text:
मंगलवार, 31 मई 2011
भोजपुरी आंदोलन के पहिले जरूरी बा अंग्रेजी के भगावल
एक-दू दिन पहिले भोजपुरी वेबसाइट अँजोरिया पर एगो लेख आइल बा जवना में राजस्थानी के बहाने भोजपुरी के बात कइल गइल बा। ओह लेख के रउरा ईंहवा पर्ह सकतानी। ओपर हमार जवन प्रतिक्रिया रहे हम ओकरा के एह पन्ना पर दे रहल बानी। हमार ई प्रयास हो सकेला कि नाया होखो चिट्ठा-क्षेत्र में काहे कि हम अलग-अलग कइल आपन प्रतिक्रिया के भी लेख रूप में देत रहेम। अब पर्हीं हमार प्रतिक्रिया लेकिन अँजोरिया आला लेख देखल जरूरी बा। ई प्रतिक्रिया संपादक, अँजोरिया के संबोधित कके लिखल बा।
प्रस्तुतकर्ता चंदन कुमार मिश्र पर 3:32 am कोई टिप्पणी नहीं:
खोजीं: अंग्रेजी, भोजपुरी, भोजपुरी आ सरकारी मान्यता
रविवार, 29 मई 2011
ऊर्जा के बचत(कविता)
गरीब के पेट
एगो मशीन हS
जवन एक दिन के खाना से भी
चला लेला दू-चार दिन तक काम।
प्रस्तुतकर्ता चंदन कुमार मिश्र पर 2:38 am कोई टिप्पणी नहीं:
खोजीं: नयकी कविता, भोजपुरी, भोजपुरी कविता
शुक्रवार, 13 मई 2011
भोजपुरी में दू गो किताब
डा रामनिवास मानव हिन्दी के एगो साहित्यकार बारन। उनका दू गो किताब के भोजपुरी में अनुवाद भइल बा। पहिला किताब हS एकमुश्त समाधान जवना के भोजपुरी अनुवाद कइले बानी सूर्यदेव पाठक 'पराग'। ई किताब मानव जी के दू गो लघुकथा-संग्रह के हिन्दी से भोजपुरी में अनुवाद कS के छापल गइल बाS। ए किताब में कुछ लघुकथा बरा बन्हिआ मिलि। एकरा के जरुर पर्हीं। एकर लिंक बाS
प्रस्तुतकर्ता चंदन कुमार मिश्र पर 11:46 pm 1 टिप्पणी:
खोजीं: किताब, भगवान सिंह 'भास्कर', लघुकथा, सूर्यदेव पाठक 'पराग'
शनिवार, 7 मई 2011
हमार कुछ दोहा
डाढ़ी जर अब गाछ के, बाटे रहल बटोर।
आखिर फल कइसे मिली, पत्ता पत्ता चोर॥1
जर से ले के डाढ़ तक, केहू ना कमजोर।
केहू अधिका ले गइल, केहू थोरका थोर॥2
प्रस्तुतकर्ता चंदन कुमार मिश्र पर 5:23 pm 1 टिप्पणी:
खोजीं: चंदन कुमार मिश्र, दोहा, भोजपुरी, भोजपुरी कविता, भोजपुरी दोहा, भोजपुरी पद्य
सदस्यता लें संदेश (Atom)


text:
सीसीएल में ‘भोजपुरी दबंग’ के सफलता से दुनिया भर में मौजूद करोड़ों भोजपुरियन में खुशी के लहर
सीसीएल में पहिला बेर शामिल भइल भोजपुरी सितारन के क्रिकेट टीम ‘भोजपुरी दबंग’ शनिचर क दिने अपना पहिलके मैच में तमिल सितारन के क्रिकेट टीम ‘चेन्नई राइन्स’ के पाँच विकेट से हरा दिहलसि. भोजपुरी मेगा स्टार मनोज तिवारी आ जानल मानल उद्योगपति आनन्द बिहारी यादव (अम्बिका समूह) के मलिकाई वाली ‘भोजपुरी दबंग’ टीम कोच्चि में भइल एह मैच में रन के बरसात कर दिहलसि. कप्तान मनोज तिवारी सिर्फ आठ रन आ उपकप्तान दिनेश लाल यादव ‘निरहुआ’ सिर्फ दसे रन बना पवले. बाकिर आदित्य ओझा अउर उत्तम तिवारी रन बरसा दिहले.
पहिले बल्लेबाजी करे उतरल ‘चेन्नई राइन्स’ ‘भोजपुरी दबंग’ के गेदबाजन के जम के धुलाई कइलसि. बल्लेबाजी करत निरहुआ आखिरी ओवर में तीस गो रन दे दिहलें आ चेन्नई राइन्स बीस औवर में तीन विकेट के नुकसान पर 186 रन के बड़हन स्कोर खड़ा कर दिहलें. एह स्कोर के मुकाबला करे उतरल भोजपुरी दबंग के ओपनर प्रवेश लाल बिना कवनो रन बनवले आउट हो गइलें. उनका बाद आइल अजय शर्मा शुरुए में दबंगई देखवलें बाकिर मनोज तिवारी के आउट भइला का बाद उहो पचीस रन बना के आउट हो गइलन. ओकरा बाद आदित्य ओझा धुंआधार 86 रन आ उत्तम तिवारी शानदार 49 रन बनवलें. एह लोग के बल्लेबाजी के बदौलत आदित्य के विनिंग शॉट का साथ भोजपुरी दबंग टीम आपन जीत के निशान पार कर गइल.
आदित्य ओझा के मैन आफ द मैच बनावल गइल. एह मैच से कमजोर समुझल जात भोजपुरी दबंग टीम के दबंगई देख सभे दंग रह गइल.
(शशिकांत सिंह आ उदय भगत के रपट से)


text:
“ए साह जी हो, तनी एगो कड़क चाय पियवता भाय।आज दिमाग बड़ा गरम ह।”हाँफत-हुँफत हलकान हाल नन्हकू अड़ी पर अवते साह जी से फरमाइस कइलन। ” काहें मूड ख़राब ह नन्हकू भइया।बतावा भला साह जी! जे काम के न काज के,दिन भर लखेरा नियन घुम्मत रहेला ओहू क मूड कब्बो खराब हो सकेला ?।” एक जाना नन्हकू के दिमाग क तापमान बढ़ावत हंसी कइलन। ” ए साह जी!कह देत हईं कवनो दिने तोहरे दोकान पर खून-खराबा हो जायी त हमके दोस मत दीहा।ई ससुर जवने के सोझ डहरी ना चले…Read More
Category: विविध
खेलवना
भोजपुरी संस्कार गीतन में #खेलवना के बहुत महत्व बा। बालक भइला की खुसी में गावे जाएवाला #सोहर का बाद #खेलवना सबसे जिआदे गावल जाला। सोहर के जहाँ एगो निस्चित छन्द आ लय बा, उहें खेलवना गीतन में ई बन्हान नइखे। कवनो छन्द आ लय में पुरहर मस्ती से #खेलवना गावल जाला। #खेलवना अजबे आनन्ददायक मांगलिक गीत ह, जवना में बालक के रूप- रङग, उठल- बइठल, खेलल- कूदल, हँसल- रोवल, चाल- ढाल आ बाबा- इआ, माई- बाबूजी, भाई- भउजाई, चाचा- चाची के छलकत नेह- दुलार के बरनन होला। ए हिसाब से #तलसीदास जी के ठुमुकि चलत…Read More
स्मृति शेष (विशेष)
परम पूज्य महामना मदन मोहन मालवीय जी एक युग महापुरुष रहनै। 25 दिसंबर 1861 ई0 में पंडित ब्रजनाथ आउर श्रीमती मुन्ना देवी के बेटा के रूप में जन्म लेहनै । ब्रजनाथ व्यास जी के पवित्र आउर सात्विक गुड़न क भरपूर प्रभाव मदन मोहन मालवीय जी में बचपने से दिखाए लगल । घर में प्रारंभिक शिक्षा के बाद उनके पंडित हरदेव जी के धर्म ज्ञानोपदेश पाठशाला मे भेजल गयल। पंडित जी अपने शिष्यन के अपने बचवा जैसे मानै। दूध पियावै अउर कसरत करावै । कुश्ती भी लड़वावै । उनकर इहे ध्येय…Read More
भोजपुरी कहावतें
बिच्छी के मंतर ना आवे , साँप के बियरी हाथ बढ़ावे चोर चोरी से जाय , हेरा फेरी से ना ओरी तर के भूत जाने सात पुहुत हारे त हूरे जीते त थूरे गांठ के हलुक बात के धनी भर घर देवर भतार से ठाँठा बुझेली चिलम चढ़े ला अंगारी बिन घरनी घर भूत के डेरा ,घरनी अइली त भूतवे डेरा फटक चंद गिरधारी , लोटा ना थारी भइल बियाह मोर करबे का आनकर आटा आनकर घी , चाँप चाँप बाबाजी पिया भए कोतवाल अब डर काहे का ससुरा से…Read More


text:
अब एक जून को बिहार में होगी रिलीज राघव नय्यर के कैरियर की शुरुआत वाली भोजपुरी फिल्म हल्फा मचाके गईल[…]Read more
Tag: हल्फा मचाके गईल
पायल रोहतगी का भोजपुरी फिल्म हल्फा मचाके गईल का आयटम नंबर हुआ जारी
बॉलीवुड की मशहुर अदाकारा और बिग बॉस फेम पायल रोहतगी का भोजपुरी फिल्म हल्फा मचाके गईल का आयटम नंबर याशी[…]Read more
भोजपुरी फिल्म हल्फा मचाके गईल में पहलीबार बॉलीवुड और टीवी के बड़े सितारे
टीवी स्टार सारा खान, रंजीत, प्रेम चोपड़ा, रजामुराद, एहशान कुरेशी, सुनील पाल, संभावना सेठ सहित ब्रिजेलियन एक्ट्रेश ब्रुना अब्दुल्लाह और[…]Read more
राघव नय्यर की हल्फा मचाके गईल का दुसरा पोस्टर जारी
राघव नय्यर अपनी पहली अपकमिंग भोजपुरी फिल्म हल्फा मचा के गईल से अच्छी खाशी चर्चा बटोर रहे हैं। इस फिल्म[…]Read more


text:
अपना मीठ बोली आ मनमोह लेबे वाला शैली खातिर मशहूर जीतेश दूबे भोजपुरी के अइसनका पहिलका निर्माता बन गइल बाड़े जेकर तीन गो फिल्म एके साल में फ्लोर पर आइल होखे. भोजपुरी के मेगा स्टार मनोज तिवारी का साथे यादव पान भण्डार, आ सदाबहार सुपर स्टार रविकिशन का साथे मार देब गोली केहू ना बोली पहिले से फ्लोर पर बा आ तीसरकी फिल्म महायुद्ध जल्दिये फ्लोर पर आ रहल बा. भोजपुरी के धमाकेदार फिल्म धर्मवीर, मुन्नीबाई नौटंकीवाली, आ बृजवा के निर्माता जीतेश दूबे के भोजपुरी के मूवी मुगल मानल जाला आ उनका कंपनी श्रीकृष्णा क्रिएशंस के नम्बर वन कंपनी.
एके साल में तीन गो फिल्म फ्लोर पर अइला के अपना मेहनत के फल बतलावत जीतेश दूबे कहलें कि उनकर सौभाग्य बा कि भोजपुरी के टॉपक्लास टेकनीशियन उनका कंपनी श्रीकृष्णा क्रिएशंस का साथे शुरुवे से जुड़ल बाड़े. भोजपुरी के अधिकतर निर्माता एगो फिल्म बना के गरे बइठ जालें जबकि जीतेश दूबे साले साल रिकार्डतोड़ फिल्म बनावत जात बाड़े. एह साल ऊ तीन गो फिल्म बना रहल बाड़न आ दू गो फिल्म, तू ही मोर बालमा, आ, साँवरिया आई लव यू, के प्रस्तुत कर रहल बाड़न. अपना एह सफलता के कारण बतलावत जीतेश दूबे कहलें कि उनकर कंपनी एगो परिवार ह, आ एकाध गो सदस्य भलही अंतुष्ट होखस बेसी लोग एगो परिवार का तरह मिल जुल के काम करेला. उनकर हमेशा कोशिश रहेला कि हर नया फिल्म उनका पुरनका फिल्म से बीस साबित होखो.
भोजपुरी के तीनो सितारा का बारे में जीतेश कहलें कि मनोज तिवारी का साथ काम करे के ढेर दिन पुरान साध रहे जवन यादव पान भण्डार से पूरा हो रहल बा. कहलन कि मनोज तिवारी कमाल के कलाकार आ मीठबोलिया हउवन. उनका साथे काम करे में आनन्द आइल. रविकिशन का साथे पहिले धर्मवीर बनवलें आ अब मार देब गोली केहू ना बोली बना रहल बाड़े. रविकिशन. मनोज तिवारी आ विनय आनन्द हमेशा हँसमुख रहेला लोग आ सामने वाला के हँसावत राखेला. दिनेशलाल यादव निरहुआ आ पवन सिंह का बारे में बतलावत कहलें कि पवन के त साइनो कर चुकल बाड़न आ दिनेशलाल यादव का साथ एगो फिल्म के प्लान बन रहल बा. बातचीत चल रहल बा.
जीतेश दूबे का फिल्म में निर्देशक फिल्म का कथानक का आधार पर चुनालें. जगदीश शर्मा मार देब गोली…. के निर्देशन का बाद जीतेश के नयका फिल्म महायुद्ध के निर्देशित करे जा रहल बाड़े. असलम शेख धर्मवीर निर्देशित कइले रहलें आ जल्दिये उनकर एगो अउरी फिल्म के निर्देशित करीहें.
जीतेश दुबे के इहो कोशिश रहेला कि भोजपुरी सिनेमा के नया नया कलाकार दिहल जाव. एह क्रम में उनकर खोज दीपक दूबे आ गुंजन पंत के नाम लिहल जा सकेला. जीतेश के कहनाम बा कि जल्दिये ई दुनु लोग भोजपुरी के टॉप कलाकारन में गिनल जाई. आगहू ऊ नया नया कलाकार पेश करे के योजना बा.
(स्रोत : शशिकान्त सिंह.)
Like this:
Like Loading...
Related


text:
भाजपा तिरंगा फहरावे पर फेरु से विचार करे
काश्मीर समस्या के समाधान में लागल पत्रकार दिलीप पडगाँवकर भाजपा से कहले बाड़न कि ऊ काश्मीर के लाल चौक पर तिरंगा फहरावे का अपना योजना पर फेरु से विचार करे काहे कि ओहिजा के हालात एकरा लायक नइखे. हालांकि ऊ इहो कहले कि देश के हर नागरिक के तिरंगा फहरावे के अधिकार बा. अब उनका बाति के मतलब इहे निकालल जा सकेला कि काश्मीर छोड़ के कतहीं फहरा लीं. अरे भाई अतने दिक्कत बा त काश्मीर के सोझे पाकिस्ताने के काहे नइखऽ दे देत लोग. बहुते समस्या के समाधान एके झटका में हो जाइत. ना त कह द कि देश के हर परिवार अपना घर मकान कार्यालय पर तिरंगा फहरावे. भारत में यदि रहे के बा त वन्दे मातरम कहे के होई.


text:
सिनेमा भोजपुरी के एह साल के सबले चर्चित फिलिम “कईसन पियवा के चरित्तर बा” के होली का शुभ मौका पर पूरा भारत में एके साथ रिलीज कइल जाई. बिहार में एकरा के हिन्दी फिलिमन के जानल मानल वितरक माँ सोना फिल्म्स रिलीज़ करत बिया त मुंबई में भोजपुरी फिलिमन के नंबर वन वितरक प्रदीप भईया.
भोजपुरी सिने उद्योग में चर्चा का विषय बन रहल एह फिल्म पर भोजपुरी के दिग्गजन के निगाहें लागल बा. काहे कि विविधता भरल एह फिल्म में जहाँ भोजपुरिया सुपर स्टार रवि किशन के दर्जनों रूप नज़र आई ओहिजे मनोज पाण्डेय के एक्शन लोग के आकर्षित करी. भोजपुरिया दर्शकन के रानी अदाकारा रानी चटर्जी रवि किशन से नैन मटक्का करीहें त केक अंजना सिंह मनोज पांडे का साथे. एह लोग का अलावे फिलिम में शक्ति सिंह, संजय पाण्डेय, अयाज़ खान अउर हितेन पाण्डेय दुनु नायकन के हेकड़ी ठंढा करे का जुगत में लागल रहीहें.
माँ विन्ध्वासिनी विजन प्रस्तुत निर्मात्री नेहा तिवारी के एह फिल्म के निर्देशक हउवें संतोष मिश्रा जिनका खाते भोजपुरी के सबले बेसी हिट फिलिमन के लिखनाई जुड़ल बा. “कईसन पियवा के चरित्तर बा” के एगो अउरी मजबूत पक्ष बावे एकर संगीत जवना के रचले बाड़न मधुकर आनंद. एक्शन, इमोशन, रोमांस आ रोमाच से सजल एह फिल्म का बारे में रवि किशन के कहना बा कि सिनेमा भोजपुरी के तिसरका दौर में सफल भइल फिलिमन का अगिला पाँत में ई फिलिम रहे वाली बिया.
बहरहाल होली के रंग का संग लोग बेसब्री से जानल चाही कि कईसन पियवा के चरित्तर बा.
(उदय भगत के रपट से)


text:
हाल ही में मुंबई में रिलीज फिल्म “भाई जी” के सिनेप्रेमी सुपर हिट बना दिहलें बाड़ें आ एकरा दर्शकन के भरपूर प्यार मिलत बा, साथ ही हास्य अभिनेता सी. पी. भट्ट के अभिनयो के तारीफ होखत बा, एह प्रशंसा से सी.पी. भट्ट बहुते उत्साहित बाड़ें. वइसे सीपी पर एगो जुमला सटीक बइठत बा है. ‘सी.पी.भट्ट फिट त फिलिम भइल हिट’ काहे कि अबले जतना फिलिमन में सीपी भट्ट अभिनय कइले बाड़न करीब करीब सगरी सुपर-डुपर हिट भइल बाड़ी सँ.
भाई जी का बाद अब हैदर काज़मी के बहुचर्चित फिल्म “कालिया” समेत करीब एक दर्जन फिलिम एह साल रिलीज होखे वाली बाड़ी सँ जवना में सी.पी.भट्ट हास्य अभिनेता बाड़ें.
(अपना न्यूज के रपट)


text:
लेखकवृंद
- अभय कृष्ण त्रिपाठी "विष्णु"
- अमरकांत
- अरुण शीतांश
- आचार्य महेन्द्र शास्त्री
- आर. डी. एन. श्रीवास्तव
- आसिफ रोहतासवी
- इंजीनियर राजेश्वर
- कन्हैया प्रसाद तिवारी
- कन्हैया सिंह 'सदय'
- कमला प्रसाद मिश्र ‘विप्र’
- कुबेरनाथ मिश्र 'विचित्र'
- कुलदीप नारायण ‘झड़प’
- कैलाश गौतम
- गंगा प्रसाद 'अरूण'
- गंगाशरण शर्मा
- गायत्री सहाय
- गोरख पाण्डेय
- चंद्रशेखर मिश्र
- चन्द्रभूषण पाण्डेय
- चन्द्रशेखर प्रसाद ‘परवाना’
- जगदीश खेतान
- जनकदेव जनक
- जनकवि भोला
- जयशंकर प्रसाद द्विवेदी
- जितराम पाठक
- जौहर शफियाबादी
- डा उमेशजी ओझा
- डा. गोरख प्रसाद मस्ताना
- डा. डी.टी. राव "बेकाम"
- डा. बच्चन पाठक 'सलिल'
- डा. रीता सिन्हा
- डा0 शत्रुधन पाण्डेय
- डाॅ. राजेन्द्र प्रसाद सिंह
- डॅा० जयकान्त सिंह 'जय'
- डॉ अशोक द्विवेदी
- डॉ ओम प्रकाश सिंह
- डॉ जनार्दन सिंह
- डॉ. रामरक्षा मिश्र विमल
- डॉ.कमल किशोर सिंह
- तेग अली-तेग
- दिलीप कुमार
- दिलीप कुमार पाण्डेय
- दूधनाथ उपाध्याय
- देवेन्द्र आर्य
- धरीक्षण मिश्र
- नन्दकुमार त्रिपाठी
- नर्वदेश्वर पाण्डेय देहाती
- परिचय दास
- पाण्डेय कपिल
- प्रभाकर पांडेय
- प्रभुनाथ उपाध्याय
- प्रभुनाथ मिश्र
- प्रभुनाथ सिंह
- प्रशान्त पाण्डेय
- प्रसिद्ध नारायण सिंह
- प्रो. हरिकिशोर पाण्डेय
- बाबू रघुबीर नारायण
- बिसराम
- बेढब बनारसी
- बेबाक जौनपुरी
- भगवती प्रसाद द्विवेदी
- भिखारी ठाकुर
- भोला प्रसाद ‘आग्नेय’
- भोलानाथ 'भावुक'
- भोलानाथ गहमरी
- मनोरंजन प्रसाद सिंह
- महेन्द्र मिश्र
- मास्टर अजीज
- मुकुन्द मणि मिश्रा
- मृत्युंजय अश्रुज
- मोती बी.ए.
- रसिक बिहारी ओझा 'निर्भीक'
- राजीव उपाध्याय
- राधामोहन चौबे 'अंजन'
- राम जियावन दास 'बावला'
- रामदरश मिश्र
- रामनारायण उपाध्याय
- रामविचार पाण्डेय
- रामेश्वर सिंह 'कश्यप'
- राहुल सांकृत्यायन
- लाल बिहारी गुप्ता 'लाल'
- विवेकी राय
- विश्वनाथ प्रसाद 'शैदा'
- शशि प्रेमदेव
- सत्यनारायण मिश्र ‘सत्तन'
- सुरेश कांटक
- सौरभ पाण्डेय
- हीरा ठाकुर
- हीरा डोम
Home केशव मोहन पाण्डेय महेन्द्र मिश्र Lekh भोजपुरी क अमर गीतकार आ देश भक्त महेंदर मिसिर - केशव मोहन पाण्डेय
भोजपुरी क अमर गीतकार आ देश भक्त महेंदर मिसिर - केशव मोहन पाण्डेय
महेन्दर मिसिर एगो विलक्षण गुनी आ धूनी के नाम ह। उनकर व्यक्तित्व कवनो एगो मोनिया में ना बंद रहे, ऊ त अइसन पारा रहले कि जेके जवने कोर से पकड़ के समेटे के चाहीं, ऊ कवनो दोसरा छोर में विराजमान लगइहें। गतर-गतर खाँटी माटी से सिरजल रहे। पहलवानी के बेरा माटी के रस पोरे-पोर पहुँचल रहे। रूप-रंग से ले के पहिनाव-ओढ़ाव, शौक-शैली से ले के उठल-बइठल, हर रूप में ऊ एगो आकर्षक मानवता के नाम रहले। ओह भाव-भंगिमा पर आ गोर-भभूका रंग पर मुँह में पान के चबाये वाला मिसिर एगो अलगही जीवन जियें। महेंदर मिसिर के काया के सिरजना सुन्नर रहबे कइल, ऊ बड़ा सुरीला गइबो करें। उनका सुभावे में गीत-संगीत के प्रति रसियापन रहे आ ऊ जानकारो रहले। ऊ बड़ा तल्लीनता से गीत लिखबो करें आ गइबो करें। पूरबी गायन के लोक शैली उनका नस-नस में बसल रहे। ऊ अपना रचना-धर्मिता से लोक-संगीत आ लोक-साहित्य के बहुते समृद्ध कइले।
महेंदर मिसिर खातिर लोक के माने लोक-जीवन से जुड़ल साधारण मनई के मन के राग रहे। उनका गीतिओ में उहे मन के राग रहे। मन के रगवे त उनका गीतियन के विशेषता रहे आ ओहि से त आजुओ मिठास जस के तस बनल बा।
आज महेंदर मिसिर के बारे में ईयाद अइला के कारन ई बा कि आज 16 मार्च ह। जी, छपरा से 12 किलोमीटर दूर काहीं मिश्रवलिया गांव में आजुए के दिने, माने 16 मार्च 1886 के महेन्दर मिसिर एह धरा-धाम पर आइल रहले। वैसे त लइकाई के बिगड़ल मन जल्दी से माने ला ना, महेंदर मिसिर त बिगड़ल मन वाला भले रहले, बाकिर कुछ अद्भुत सुभाव रहे। उनका बारे में त खाँची भर किस्सा-कहानी सुनला लेकिन ओहू में सबसे चर्चित अपना घर में नोट छापनेवाली मशीन राखल ह। आज़ाद सुभाव के मस्त-मौला महेंदर मिसिर मशीन से नोट छाप के आजादी के लड़ाई लड़त वीर-बांकुरन के नोट देस। विश्वास पर घात भइल आ बाद में पकड़ा गइले। देश आज़ाद भइला के पहिलहीं गीत के साथे आज़ादी के दीवाना महेंदर मिसिर 26 अक्टूबर 1946 के एह दुनिया से विदा हो गइले।
आज भोजपुरी के ओह पुरुखा के जन्मदिन पर उनके जिनगी से सबसे घनिष्ठता से जुड़ल गीत ईयाद आवत बा। श्री आर डी एन श्रीवास्तव जी अपना एगो पोस्ट में महेन्दर मिसिर के 'भोजपुरी के अमर गीतकार व देश भक्त' विशेषण से सजा के एह गीत के बारे में कहले रहनी कि उनकरा प्रति सबसे अधिका समर्पित उनकर सेवक 'मोतीचन्द' वास्तव में एगो 'ब्रिटिश जासूस' रहे। ऊ खूब स्वादिष्ट पान खिआ-खिआ के विश्वास जीत लेहलस। ओही कराने महेन्दर मिसिर के गिरफ्तार करवावे में मोतीचन्द सफल रहले। छपरा कोतवाली में ओहके देख के महेंदर मिसिर पूछले कि 'मोतीचन, तू कइसे?' केहू असलियत बतावल त कहले कि 'हमरा खातिर त तू हमार मोतीचनवे हव।'
विश्वास में घात पर उनकर बोल फूट पड़ल -
पाकल-पाकल पनवा, खिअवले मोतीचनवा
पिरितिया लगा के पेठवले जेहलखनवा।बाद में ओहि गीत के शब्दन के कुछ बदल के 'बिदेसिया' फिल्म में ई गीत आइल कि -
हँसि हँसि पनवा खियवले बेइमनवा
हँसि हँसि पनवा खियवले बेइमनवा
कि अपना बसे रे परदेस
कोरी रे चुनरिया में दगिया लगाइ गइले
मारी रे करेजवा में तीर।
आज पूरबी के पुरोधा आ भोजपुरी गीतन के सथवे स्वाधीनता के अमर सिपाही महेंदर मिसिर के व्यक्तित्व आ कृतित्त्व के सादर प्रणाम करत बानी।
--------------------------------------------
नाम - केशव मोहन पाण्डेय
2002 से एगो साहित्यिक संस्था ‘संवाद’ के संचालन।
अनेक पत्र-पत्रिकन में तीन सौ से अधिका लेख
दर्जनो कहानी, आ अनेके कविता प्रकाशित।
नाटक लेखन आ प्रस्तुति।
भोजपुरी कहानी-संग्रह 'कठकरेज' प्रकाशित।
आकाशवाणी गोरखपुर से कईगो कहानियन के प्रसारण
टेली फिल्म औलाद समेत भोजपुरी फिलिम ‘कब आई डोलिया कहार’ के लेखन
अनेके अलबमन ला हिंदी, भोजपुरी गीत रचना.
साल 2002 से दिल्ली में शिक्षण आ स्वतंत्र लेखन.
संपर्क –
पता- तमकुही रोड, सेवरही, कुशीनगर, उ. प्र.
kmpandey76@gmail.comअंक - 71 (15 मार्च 2016)
सदस्यता लें टिप्पणियाँ भेजें (Atom)
ट्वीट
परसिध पोस्ट
-
भोजपुरी साहित्य के विकास के क्रम में एक से बढि के एक संतन के जोगदान बा। ओही परम्परा आगे बढावले बानी भीखा साहब जी। इंहा कऽ भोजपुरी कऽ कबी...
-
पगे पग ठोकर समय के नचवना कइसन जिनगी सटत रोज पेवना॥ घुमल अस चकरी पलिहर जोताइल नमियो ना खेते बीया बोआइल उमेदे से अंखुवा , फोरी न भुंइयाँ इह...
-
(सब लड़िका क्लास के एगो कोना में बिटोराइल बा, दुगो बेंच गिरल बा चिरकुटवा ओहिमें दबाके माई-माई चिचियाता, लबेदा सुथनी एकदोसरा के झोंटा नवा के...
-
चिथरा पहिर घुसरि पुअरा में देखत सुघर सोनहुल सपना ऊसर बंजर परती धरती सींचि-सींचि लोहू से अपना हम दुनिया के सरग बनवलीं नंदन वन अइसन चमक...
-
केहू आज दिल से भुलाई त कइसे हिया से कहीं दूर जाई त कइसे। कजरवा से चाहे लिखे प्रेम पोथी कि लोरवा से पाती लिखाई त कइसे। बड़ी सांकरी प्रेम के ...
-
रोवाँ झारेला जब जब चुनाव आवैला तरवा चाटैं धीरे धीरे सुहरावैला हार जीत से कउनो मतलब नाहीं राखै जेतना भी लह जाला ठाट से लहावैला गाँव से सिवा...
-
" बाउजी, बाउजी....तनी ऊपर देखेम...उम्म्म्म्म... ना..लइटवा के अंजोरा तनी खड़ियाs जाईं..." बाउजी धीरे धीरे खटिया से उठेके कोसिस कई...
-
अंक - 76 (19 अप्रैल 2016) चइता विशेषांक कऽ रचना सूची संपादकीय चइता नाही बसे अब गाँव में लेख चइता चित्त से जोड़ेला - केशव मोहन पाण्डेय...
-
कलयुग कऽ रंग चाहे घर होखे चाहे गाँव होखे, चिहे जिला देश विदेश होखे, हर जघे एके बाजा बजावत बा, कलयुग आपन रंग देखावत बा। धन खाति...
-
सूनि लऽ हे भाई! आ गइलबा कमरतोङ महंगाई॥ अब दाँत के नीचे ना पहुँची, सब्जी, चीनी अउरी दाल। अमीर, गरीब दूनो भाई के, हो गइल बाटे दशा बेहा...


text:
पिछला साल 2012 में हालांकि अनेके भोजपुरी फिलिमन के दर्शक पसंद कइलें बाकिर “लहू के दो रंग” के जादू ओह लोग का माथे चढ़ के बोलल. फिलिम साल के 2012 ब्लॉकबस्टर साबित भइल. एह कामयाबी के मायने तब अउर खास हो जाई जब जानब कि ई बड़हन फिलिमन का बीचे रिलीज होखला का बावजूद ई सफलता लिहलसि.
कसल पटकथा आ नया तरीका के प्रस्तुतीकरण का साथे नवोदित अभिनेता राजेश राज के धमाकेदार एक्टिंग एकरा के अइसन बना दिहलस जइसन फिलिम के दर्शक ढेर दिन से तिकवत रहले. पूरा तरह से फैमिली ऑडियंस ला बनल ई फिलिम भोजपुरिया लटका-झटका से एकदमे फरका रहल आ बावजूद एकरा बॉक्स ऑफिस पर आपन दबंगई देखावत सभका के चउँकवलस
खेसारी लाल, अंजना सिंह आ राजेश राज स्टारर एह फिलिम के रंग अबहियों दर्शकन पर चढ़ल बा. एह फिलिम से भोजपुरी इंडस्ट्री में एगो नया सितारा राजेश राज के जनम भइल बा जिनकर मजबूत आ लम्बा-चौड़ा कद-काठी में दर्शकन के एगो मुकम्मल एक्शन हीरो के अक्स नजर आइल बा. आजु राजेश राज इंडस्ट्री के हॉट केक बन गइल बाड़ें आ हर तरफ उनका कामयाबी के चरचा होखत बा.
(स्पेस क्रिएटिव मीडिया)


text:
भोजपुरी परदा के हिट आ हॉट अदाकारा शुभी शर्मा एक्शन स्टार जॉन अब्राहम संगे ठूमका लगावत लउके वाला बाड़ी.
शुभी शर्मा जॉन अब्राहम का संगे फिरोज नाडियावाला के फिलिम ‘वेलकम बैक’ के एगो स्पेशल गाना पर ठुमका लगावत लउकीहें. गणेश आचार्य के नृत्य निर्देशन में हाल ही एह गाना के शटिंग करावल गइल. गाना के बोल हवे ‘मैं बबली हुई तू बंटी हुआ, बंद कमरे में ट्वेंटी-ट्वेंटी हुआ.
अनु मलिक के कंपोज कइल ई गाना पूरा तरह से नवहियन के धेयान में राखत बनावल गइल बा. एह गाना से उत्साहित शुभी गणेश आचार्य के आभार जतावत बाड़ी कि एकर मौका दिहले उनका के.
(प्रशांत निशांत)


text:
सुनीता बिलियम्स आ कल्पना चावला हिंदुस्तान के लड़िकियन में अइसन जोश जगवली कि एगो किसान के बेटी कुसुम बिहार के शान बन गइल. बिहार के इंटरमीडिएट परीक्षा में सगरी बिहार में अव्वल आ के कुसुम आपन परचम फहरा दिहली.
मैनास प्रोडक्शन प्रा लि के बैनर तले बनत भोजपुरी फिलिम ‘सजना मँगिया सजाई द हमार’में कुसुम के किरदार में नेहा श्री बिहार इंटरमीडिएट परीक्षा में पहिला जगहा पा के देखा देत बाड़ी कि बेटा बेटी में कवनो फरक ना के समुझे चाहीं. आजुकाल्हु बेटियो बेटन साथे कान्ह से कान्ह मिल के चलत बाड़ी सँ.
फिलिम के कथाकार एल बी शास्त्री, पटकथा आ संवाद लेखक ‘ओढनिया कमाल करे फेम’ ओम प्रकाश यादव, निर्माता जगदीशपुर के हलचल सिंह, निर्देशक बागी बलिया के ओम प्रकाश यादव, कार्यकारी निर्माता डॉ कुलदीप सिंह, छायांकनकर्ता विनोद के शर्मा, गीतकार-संगीतकार राकेश निराला, कला निर्देशक विजय दास, नृत्य निर्देशक मयंक अशोक आ गणेश के सपना, मारधाड़ मास्टर जग्गू साठे, संकलनकर्ता कुणाल प्रभु हउवें.
एह महिला प्रधान फिलिम के मुख्य कलाकारन में नेहा श्री, अरविन्द अकेला ‘कल्लू’, अर्चना सिंह, रविराज ‘दीपू’, मनोज सिंह टाईगर, बालेश्वर सिंह, सी पी भट्ट, अमित कुमार, प्रीति सिंह, शफीक रंगरेज़, सुनीता शर्मा, उमेश सिंह, चन्दन कश्यप अउर महाभारत के द्रोणाचार्य फेम सुरेन्द्र पाल के नाम बाा.
(रामचंद्र यादव)


text:
झारखण्ड के गढ़वा जिला के शुभम तिवारी आजुकाल्हु भोजपुरी सिनेमा जगत में तहलका मचवले बाड़न. हमेशा बड़का निर्देशकन का साथे काम करे के सौभाग्य पावे वाला शुभम के पहिलके फिल्म नेशनल अवार्ड विजेता निर्देशक आनन्द गहतराज के निर्देशन में बनल रहे. दुसरका फिल्म असलम शेख का निर्देशन में आ तिसरको एगो अवार्ड विनर निर्देशक का साथ. निर्देशकन के चहेता कलाकार बन चुकल शुभम तिवारी के हालही में रिलीज फिल्म “कानून हमरा मुट्ठी में” के मिलल जबरदस्त सफलता का बाद “तू हौ मोर बालमा” फिल्मो सफलता के झंडा गड़लसि. अब शुभम तिवारी के फिल्म “मल्ल युद्ध” आ रहल बा जवना में रानी चटर्जी नायिका बाड़ी. ओकरा बाद ऊ फिल्म “भईया हमार दयावान” में दर्शकन का सोझा आवे वाला बाड़न. शुभम भोजपुरी सिनेमा में झारखण्ड के अकेला कलाकार हउवें.
(स्रोत – शशिकान्त सिंह, रंजन सिन्हा)


text:
एगो गति संज्ञा होले आ दोसरका गति भा गत विशेषण. दुनू में छोटकी इ के मात्रा लागेला बाकिर दोसरका गति से छोटकी इ के मात्रा हट गइल काहे कि उ मात्रा छोटको ले छोटकी इ के रहुवे जवन बोले में त सहज लागी बाकिर लिखत में असहज क देले. जइसे कि बाति लिखे में ठीक ना लउके बाकिर बोले में सहज भाव से बोला जाला. बाकिर आजु हम गति गोत आ गोतिए ले अपना के बान्ह के राखब. ढेर एने ओने भागब त गति खराब हो जाई.
गति से सद्गति, अधोगति, प्रगति, दुर्गति, संगति भा संगत, गत, विगत, आ बेगत जइसन शब्द बनल बाड़ी सँ. गोत गोत्र से बनल बा आ एके गोत्र, परिवार भा समूह, के आदमी के गोतिया कहल जाला. गोत्र एक तरह से जाति का भीतर के जाति, माने कि उपजाति, के कहल जाला. जब दू भा अधिका लोग के गति एक समान होला त कहल जाला कि उ लोग संगति में बा. इहे संगति नृत्य-संगीत का दुनिया में संगत बन जाला. जब नर्तक भा नर्तकि के संगति देबे खातिर संगीत दिहल जाला त ओकरो के संगत कहल जाला. दू गो वाद्ययंत्र, माने कि बाजा, बजावे वाला लोग एक दोसरा के संगत देला.
अइसने संगत राजनीति का मैदान में दुगो अलग अलग गोलो का बीच में देखे के मिलेला. जबले संगति के गति एक जस रहेला तब ले त निबहे ला बाकिर गति बिगड़ते गत बिगड़े लागेला आ दुनू गोल एक दोसरा के गत करे में लाग जालें. केहू के हालत खराब कइलो को गत कइल कहल जाला. तोहार त हम उ गत करब कि चिन्हाए लायक ना रहि जइबऽ. हालही में भइल महाराष्ट्र चुनाव का दौरान अइसही दू गो संघतिया एक दोसरा के गति बिगाड़े में लाग गइलें आ चुनाव बाद जब मजबूरी लउकल त कहे लागल लोग कि हमनी के गोत एके हऽ से हमनी का निबाह लेब जा. दिन बीतल जात बा बाकिर निबहल लउकत नइखे.
अइसहीं होला सद्गति. कवनो चीझु भा आदमी के गति बढ़िया हो जाव, निमना लोग का संगत में रहे लागे त कहल जाला कि सद्गति का तरफ जा रहल बा. सद्गति के चरम होला जब आदमी ई दुनिया छोड़ के चलि जाला. कहल जाला कि उनकर सद्गति हो गइल. आ बातो सहिए होला काहे कि जब आदमी ओह दुनिया में चल जाला त ओहिजा बढ़िे संगति मिलेला. गति के एगो दोसर रूप होला अधोगति के. जब आदमी के हालात आ सुभाव बिगड़त जाला, ओहमें गिरावट आवे लागेला त ओकरा के अधोगति कहल जाला. सद्गति आ अधोगति के तुलना प्रगति आ दुर्गति से कइल जा सकेला. एह गति में संगत के महत्व कम होखेला हालात के महत्व बेसी. उपर भा आगा का तरफ बढ़ल प्रगति कहल जाला आ पीछे भा नीचे का ओर गिरल दुर्गति. हालांकि दुर्गति कबो कबो दोसर लोग करा देला. जबकि प्रगति खातिर खुद अपने मेहनत करे के पड़ेला.
गत के प्रयोग बितलो खातिर होला जवना के विगत कहल जाला. जवन बीत गइल होखे तवन विगत बाकिर जेकर गति खतम हो गइल होखे, हालात बिगड़ गइल होखे उ बेगत के हो जाला, विगत होखो भा ना. चलत चलत गोत्र के एगो अउर रूप बतावत चलीं. समाज में गोत्र ओह ऋषि का नाम पर चलेला जिनका गुरू से राउर पुरखा शिक्षा लिहले रहले. गोत्र के दू गो बड़का समूह होला. एगो तीन के आ दोसरका में तेरह गो के. आ एही चलते कह दिहल जाला कि हमार का, हम त ना तीन में बानी ना तेरह में! गोत्र बाल बचवन के याद करावे के पड़ेला. जाति में बिआह होला, उपजाति में ना आ गोत्र में त एकदमे ना. अब ई हम लस्टम बाबा प छोड़त बानी कि जाति, उपजाति आ गोत्र का बारे में रामचेला के सिखावसु, ओही बहाने हमनियो का सीख लेहब जा.


text:
लेखकवृंद
- अभय कृष्ण त्रिपाठी "विष्णु"
- अमरकांत
- अरुण शीतांश
- आचार्य महेन्द्र शास्त्री
- आर. डी. एन. श्रीवास्तव
- आसिफ रोहतासवी
- इंजीनियर राजेश्वर
- कन्हैया प्रसाद तिवारी
- कन्हैया सिंह 'सदय'
- कमला प्रसाद मिश्र ‘विप्र’
- कुबेरनाथ मिश्र 'विचित्र'
- कुलदीप नारायण ‘झड़प’
- कैलाश गौतम
- गंगा प्रसाद 'अरूण'
- गंगाशरण शर्मा
- गायत्री सहाय
- गोरख पाण्डेय
- चंद्रशेखर मिश्र
- चन्द्रभूषण पाण्डेय
- चन्द्रशेखर प्रसाद ‘परवाना’
- जगदीश खेतान
- जनकदेव जनक
- जनकवि भोला
- जयशंकर प्रसाद द्विवेदी
- जितराम पाठक
- जौहर शफियाबादी
- डा उमेशजी ओझा
- डा. गोरख प्रसाद मस्ताना
- डा. डी.टी. राव "बेकाम"
- डा. बच्चन पाठक 'सलिल'
- डा. रीता सिन्हा
- डा0 शत्रुधन पाण्डेय
- डाॅ. राजेन्द्र प्रसाद सिंह
- डॅा० जयकान्त सिंह 'जय'
- डॉ अशोक द्विवेदी
- डॉ ओम प्रकाश सिंह
- डॉ जनार्दन सिंह
- डॉ. रामरक्षा मिश्र विमल
- डॉ.कमल किशोर सिंह
- तेग अली-तेग
- दिलीप कुमार
- दिलीप कुमार पाण्डेय
- दूधनाथ उपाध्याय
- देवेन्द्र आर्य
- धरीक्षण मिश्र
- नन्दकुमार त्रिपाठी
- नर्वदेश्वर पाण्डेय देहाती
- परिचय दास
- पाण्डेय कपिल
- प्रभाकर पांडेय
- प्रभुनाथ उपाध्याय
- प्रभुनाथ मिश्र
- प्रभुनाथ सिंह
- प्रशान्त पाण्डेय
- प्रसिद्ध नारायण सिंह
- प्रो. हरिकिशोर पाण्डेय
- बाबू रघुबीर नारायण
- बिसराम
- बेढब बनारसी
- बेबाक जौनपुरी
- भगवती प्रसाद द्विवेदी
- भिखारी ठाकुर
- भोला प्रसाद ‘आग्नेय’
- भोलानाथ 'भावुक'
- भोलानाथ गहमरी
- मनोरंजन प्रसाद सिंह
- महेन्द्र मिश्र
- मास्टर अजीज
- मुकुन्द मणि मिश्रा
- मृत्युंजय अश्रुज
- मोती बी.ए.
- रसिक बिहारी ओझा 'निर्भीक'
- राजीव उपाध्याय
- राधामोहन चौबे 'अंजन'
- राम जियावन दास 'बावला'
- रामदरश मिश्र
- रामनारायण उपाध्याय
- रामविचार पाण्डेय
- रामेश्वर सिंह 'कश्यप'
- राहुल सांकृत्यायन
- लाल बिहारी गुप्ता 'लाल'
- विवेकी राय
- विश्वनाथ प्रसाद 'शैदा'
- शशि प्रेमदेव
- सत्यनारायण मिश्र ‘सत्तन'
- सुरेश कांटक
- सौरभ पाण्डेय
- हीरा ठाकुर
- हीरा डोम
भोजपुरी के लिपि - कैथी
कैथी एगो ऐतिहासिक लिपि ह, जेकरा के मध्यकालीन भारत में प्रमुख रूप से उत्तर-पूर्व आ उत्तर भारत में काफी बृहत रूप से प्रयोग कईल जात रहे ।विकिपीडिया के अनुसार खासकर आज के उत्तर प्रदेश आ बिहार के क्षेत्रों में इ लिपि में वैधानिक एवं प्रशासनिक काम करे जाये के प्रमाण मिलल बा। एकरा के भोजपुरी में "कयथी" या "कायस्थी", के नाव से जानल जाला। पूर्ववर्ती उत्तर-पश्चिम प्रांत, मिथिला, बंगाल, उड़ीसा आ अवध में एकर प्रयोग खासकर न्यायिक, प्रशासनिक अऊर निजी आँकड़न के संग्रहण में कईल जात रहे।
“कैथी” की उत्पत्ति 'कायस्थ' शब्द से भईल जवन कि उत्तर भारत क एक सामाजिक समूह ह। इ लिपि के उपयोग सबसे पाहिले व्यपार सम्बंधित आकड़ा के समाल्ह के रखे खातिर कईल गईल रहे। कायस्थ समुदाय के पुरान रजवाड़ोन आ ब्रिटिश औपनिवेशिक शासकोन से काफी नजदीक वाला नाता रहे। इ उनकर इहाँ विभिन्न प्रकार के आँकड़ोन क प्रबंधन आ भंडारण करे के खातिर नियुक्त कईल जात रहे लोग। कायथन द्वारा प्रयुक्त इ लिपि के बाद में कैथी के नाव से जानल जाये लागल।
कईथी एगो पुरान लिपि ह जेकर प्रयोग कम से कम 16 वी सदी मे धड़ल्ले से होत रहे। मुगल सल्तनत के दउरान एकर प्रयोग बहुत व्यापक रहे। 1880 के दशक में ब्रिटिश राज के दउरान एकर पुरान बिहार के न्यायलयन में आधिकारिक भासा के दर्जा दिहल गईल रहे ।एकरा के खगड़िया जिले के न्यायालय में वैधानिक लिपि क दर्ज़ा दिहल गईल रहे। आजहू बिहार समेत देश के उत्तर पूर्वी राज्यन में इ लिपि में लिखल हजारन अभिलेख बा। समस्या तब होला जब इ अभिलेखन से संबंधित कानूनी अडचन आवेला।
दैनिक जागरण के पटना संस्करण में नउ सितंबर 2009 के पेज बीस पर बक्सर से छपल कंचन किशोर क एगो खबर के संदर्भ लिहल जाव त इ लिपि के जानकार अब उ जिले में खाली दुगो लोग बचल बाड़े। दुनो लोग बहुत उमिर वाला बाड़े। एसे में निकट भविष्य में इ लिपि के जाने वाला शायद केहू ना बाच पाई अऊर तब इ लिपि में लिखल भू-अभिलेखन के अनुवाद आज के प्रचलित लिपियन में कईल केतना मुस्किल होई एकर सहज अंदाजा लगावाल जा सकेला। अईसे में जरूरत बा इ लिपि क संरक्षण के। सबसे पाहिले जरुरी इ बा की खास करके झारखण्ड,यूपी,बिहार के लोगन क इ लिपि के लेके जागे के पडी .जईसे बंगला, पंजाबी, गुजराती, चाहे दखिन भारत के द्रविड़ लिपि अलग अलग बा, उहीतरे भोजपुरी या अर्ध भोजपुरी भाखा लिखे खातिर कैथी लिपि क उपयोग करे होई। अफ़सोस के बात इ बा की एतना बड़ संख्या में भोजपुरी भासा भासी क्षेत्र के भारत के अचछा राजनिति पद पर रहे लो बाकिर एकरा बावजूदो भोजपुरी(कैथी) क ओकर सम्मान ना मिल पावल।
-------------------------------------------
अंडाल, दूर्गापुर, पश्चिम बंगाल
ई-मेल:- princerituraj@live.com
मो:- 9851605808
सदस्यता लें टिप्पणियाँ भेजें (Atom)
ट्वीट
परसिध पोस्ट
-
भोजपुरी साहित्य के विकास के क्रम में एक से बढि के एक संतन के जोगदान बा। ओही परम्परा आगे बढावले बानी भीखा साहब जी। इंहा कऽ भोजपुरी कऽ कबी...
-
पगे पग ठोकर समय के नचवना कइसन जिनगी सटत रोज पेवना॥ घुमल अस चकरी पलिहर जोताइल नमियो ना खेते बीया बोआइल उमेदे से अंखुवा , फोरी न भुंइयाँ इह...
-
(सब लड़िका क्लास के एगो कोना में बिटोराइल बा, दुगो बेंच गिरल बा चिरकुटवा ओहिमें दबाके माई-माई चिचियाता, लबेदा सुथनी एकदोसरा के झोंटा नवा के...
-
चिथरा पहिर घुसरि पुअरा में देखत सुघर सोनहुल सपना ऊसर बंजर परती धरती सींचि-सींचि लोहू से अपना हम दुनिया के सरग बनवलीं नंदन वन अइसन चमक...
-
केहू आज दिल से भुलाई त कइसे हिया से कहीं दूर जाई त कइसे। कजरवा से चाहे लिखे प्रेम पोथी कि लोरवा से पाती लिखाई त कइसे। बड़ी सांकरी प्रेम के ...
-
रोवाँ झारेला जब जब चुनाव आवैला तरवा चाटैं धीरे धीरे सुहरावैला हार जीत से कउनो मतलब नाहीं राखै जेतना भी लह जाला ठाट से लहावैला गाँव से सिवा...
-
" बाउजी, बाउजी....तनी ऊपर देखेम...उम्म्म्म्म... ना..लइटवा के अंजोरा तनी खड़ियाs जाईं..." बाउजी धीरे धीरे खटिया से उठेके कोसिस कई...
-
अंक - 76 (19 अप्रैल 2016) चइता विशेषांक कऽ रचना सूची संपादकीय चइता नाही बसे अब गाँव में लेख चइता चित्त से जोड़ेला - केशव मोहन पाण्डेय...
-
कलयुग कऽ रंग चाहे घर होखे चाहे गाँव होखे, चिहे जिला देश विदेश होखे, हर जघे एके बाजा बजावत बा, कलयुग आपन रंग देखावत बा। धन खाति...
-
सूनि लऽ हे भाई! आ गइलबा कमरतोङ महंगाई॥ अब दाँत के नीचे ना पहुँची, सब्जी, चीनी अउरी दाल। अमीर, गरीब दूनो भाई के, हो गइल बाटे दशा बेहा...